وەزیری شارەوانی و گەشتوگوزار بەشداری رێوڕەسمی بنیادنانی سەنتەری بووژانەوەی جەستەیی کرد – وەزارەتی شـارەوانی و گەشـتوگوزار\nوەزیری شارەوانی و گەشتوگوزار بەشداری رێوڕەسمی بنیادنانی سەنتەری بووژانەوەی جەستەیی کرد\n19/12/2019 by Aram Press\nئەمڕۆ پێنجشەممە ۱۹ی کانوونی یەکەمی ۲۰۱۹ لە شاری هەولێر، ساسان عەونی وەزیری شارەوانی و گەشتوگوزاری حکوومەتی هەرێمی کوردستان، هاوڕێ لەگەڵ دکتۆر سامان بەرزنجی وەزیری تەندروستی، دکتۆر فرسەت سۆفی پارێزگاری هەولێر، نەوزاد هادی ڕاوێژکاری سەرۆکایەتیی هەرێمی کوردستان، سەفین دزەیی بەرپرسی فەرمانگەی پەیوەندییەکانی دەرەوەی حکوومەتی هەرێم، جوتیار عادل گوتەبێژی حکوومەت و سەرۆکی شارەوانیی هەولێر و ژمارەیەک بەرپرسی دیکەی حکومی، بەشداری لە ڕێوڕەسمی بنیادنانی پڕۆژەی سەنتەری بووژانەوەی جەستەیی-هەولێر، کرد.\nسەنتەری بووژانەوەی جەستەیی هەولێر بە هاوکاری و هەماهەنگی نێوان کۆمیتەی خاچی سووری نێودەوڵەتی و وەزارەتی تەندروستی حکوومەتی هەرێمی کوردستان لەسەر رووبەری ۱٤،٦۳۰ مەتر دووجا و بە گوژمەی نزیکەی ٦ ملیۆن دۆلار دروست دەکرێت.\nسەنتەرەکە بەکاردێت بۆ چارەسەرکردنی بریندارانی پێشمەرگە لە شەڕی دژی داعش، هەروەها پەککەوتە و خاوەن پێداویستییە تایبەتەکان و دروستکرنی پەلی دەستکرد، کورسی چەرخدار، هەروەها ئامرازەکانی جوڵە، بووژانەوەی جەستەیی، بۆ ئەوانەی پەلیان لەدەستداوە یان کێشەی ئێسک و ماسولکە و دەماریان هەیە، هەروەها چارەسەرکردنی ئەو یاریزانانەی کە دووچاری پێکان دەبن، پێشتر دەبوو سەردانی دەرەوەی وڵات بکەن بۆ وەرگرتنی چارەسەری پزیشکی.\nسەنتەرەکە ماوەی ۲۰ مانگدا بەتەواوی دەکەوێتە کارکردن و هاووڵاتییان و برینداران دەتوانن سوودی لێ وەربگرن.


لەدوای شکست، داعش تاکتیکە کۆنەکان بەکاردەهێنێت بۆ قەرەبووکردنەوەی زیانەکانی\nتاکتیکە قێزەونەکانی رفاندنی کەمینە و لەسێدارەدان لەمێژە بەشێکن لە شێوازی کاری داعش.\nلاوێكی دروزی، موهەنەد زەکون، هەفتەی رابردوو لەلایەن رێکخراوی "دەوڵەتی ئیسلامی لە عێراق و شام" (داعش)ەوە كوژرا دوای رفاندنی لەلایەن ئەو گروپەوە و لەگەڵ دەیان بارمتەی دیکە لە گوندی شەبەکی له پارێزگای سوەیدا لە باشوری سوریا. [وێنەکە لە تۆڕە کۆمەڵایەتیەکان بڵاوبۆتەوە]\nرێکخراوی "دەوڵەتی ئیسلامی لە عێراق و شام" (داعش) بەدوای بەدەستهێنانەوەی هێزدا دەگەڕێت بە گەڕانەوە بۆ ئەو تاکتیکە قێزەونانەی سەرەتا بەکاریدەهێنان کە وایکرد ناوبانگی خراپی لە جیهاندا بڵاوببێتەوە و به‌گوێره‌ی شیکاروانان به‌شێك له‌وانه سێدارە و رفاندنی کەمینەکانن.\nهەفتەی رابردوو داعشخوێندکارێکی 19 ساڵانی سەربڕییەکێك لەو زیاتر لە 30 سورییە دروزانەی کە لە کۆتایی تەمموزدا رفاندبوونی لەکاتیزنجیرەیەك لە تەقینەوەی خۆکوژی و تەقەکردن و چەقۆلێداندالە پارێزگای سوەیدای باشوری سوریا.\nلەکاتێکدا میدیای فەرمیی داعش دەستبەجێ بەرپرسیارێتی هێرشەکانی لە ئەستۆگرت، کەناڵەکانی پروپاگەندەی [گروپەکە] هیچ باسیان لە رفاندنەکان نەکرد.\nسەرچاوە خۆجێیەکان و چاودێرانی شه‌ڕ دەڵێن لەجیاتی ئەوە توندڕەوان لە گفتوگۆدا بوون بۆ ئاڵوگۆڕی بارمتەکانی دروز له‌گه‌ڵ فەرماندە و چەکدارانی دیکەی داعش كه لەژێردەستی حکومەتی سوریادان.\nحەسەن حەسەن، توێژەری باڵا لە دەزگای تەحریر بۆ سیاسەتی خۆرهەڵاتی ناوەڕاست، دەڵێت: "لەلایەکەوە بەئاشکرا خەڵك دەکوژن، بەڵام لە پشتی پەردەوە دەتوانن بارمتە بگرن و ئاڵوگۆڕ بکەن."\nحەسەن وتی: "ئەمە گرنگە -- هەموو شتەکە هەوڵێکە تا شانەکانی زیندوو بکاتەوە، هەندێك لە سەرچاوەکانی دەستبخاتەوە و هەندێك سەرکردە بگەڕێنێتەوە نێو ریزەکانی له‌ڕێی ئەوانەوە کە رفێندراون یان لە زیندانەکانیاندان."\nداعش زۆر لاوازبووەلەوکاتەوەی بەناو "خەلافەت"ەکەی راگەیاند لەنێو سوریا و عێراقدا لە 2014، کە تەفسیرێكی هەرە موحافیزکارانەی خۆی بۆ ئیسلام جێبەجێکرد، له‌وانه سێدارەدان له‌نێو خەڵكدا.\nساڵی رابردوو، گروپەکە دوو پایەی دەسەڵاتی خۆی لەدەستدا -- موسڵ و رەققە -- وه لە چەند مانگی رابردووشدا لە پێگەی بچوکی لە دیمەشقی پایتەختی سوریا دەرکرا.\nزۆرێك لە فەرماندە باڵاکانی کوژراون و رژێم و هێزەکانی سەربە هاوپەیمانی نێودەوڵەتیش بەجیا ئەندامانی داعش دەستبەسەردەکەن -- لەنێویاندا چەکدارە بیانییە بەدناوەکانی -- لەتەواوی وڵاتدا.\nحەسەن وتی بۆ قەرەبووکردنەوەی هەندێك لە زیانەکانی، ئەگەری زۆرە داعش "هێرشی لێدە و راکە بەکاربهێنێت بۆ رفاندنی خەڵك".\n'بەزاندنی هێڵە سورەکان'\nداعش تاکتیکی هاوشێوەی لە عێراق و باکوری خۆرهەڵاتی سوریا بەکارهێنا ئەوکاتەی لە 2015دا 220 مەسیحی ئاسوریی رفاند و بەرامبەر پارەیەکی زۆر ئازادیکردن.\nبەگوێرەی سه‌ركرده‌یه‌كی باڵای ئایینیی دروز، دانوستان بۆ ئازادکردنی بارمتە دروزەکان -- 13 ژن و 15 منداڵ -- دەستیپێکردووە لەڕێی هەماهەنگی روسیا و حکومەتی سوریاوە.\nئەو خوێندکارەی هەفتەی رابردوو سەربڕدرا، لەگەڵ دایکی بە بارمتە گیرابوو.\nخزمەکانی ڤیدیۆیەکیان بەدەستگەیشت تێیدا قسەدەکات پێشئەوەی بکوژرێت، لەگەڵ وێنەی سەربڕین و وێنەی جەستە بێگیانەکەی.\nشیکاروانان دەڵێن ئەو وێنایە لە ترس و تۆقاندن لەمێژە به‌شێك بووه له شێوازی کارکردنی داعش.\nرەنگە بەدناوترین هێرشی داعش دژی کۆمەڵگە کەمینەکان هێرشه‌كه‌ی بووبێت بۆ سەر ئێزدییەکان لە 2014کاتێك بە هەزاران کەسی لەو گروپە بچوکە ئایینییە ناچارکرد هەڵبێن و کچ و ژنەکانی وەك غەنیمەی شەڕ گرت.\nپسپۆڕێکی سوری کە لە فەرەنسا نیشتەجێیە، خەتار ئەبو زیاب، وتی هێرشەکان بۆسەر داعش ئەو کاتە تاریکانەی هێنایەوە بیر.\nئەبو زیاب وتی: "ئەو کار و مامەڵە خراپانەی لەگەڵ مەدەنیە دروزەکان کرا لە چوارشەممەی رەشی (25 تەمموز) زۆر لەوە دەچێت کە داعش دژی ئێزدییەکان ئەنجامی دا لە عێراق."\nوتیشی: "بۆ ئەم کۆمەڵگە رەسەنە، گرتنی بارمتەی مێیینە بەزاندنی هەموو هێڵێکی سوورە."\nدروزەکان، کە پێش شەڕ له‌سه‌دا 3 دانیشتوانی سوریایان پێکدەهێنا، باوه‌ڕێكی نهێنییان هەیە و لقێکە لە ئیسلام، بەڵام لەلایەن داعشەوە وەك زەندیق سەیردەکرێن.\nسەرکردەکانی دەبوو پارێزگاری بكه‌ن لە رێکەوتنێکی پڕمه‌ترسی لەگەڵ رژێم: بەرامبەر هێشتنەوەی دڵسۆزییان بۆ رژێم، پیاوانی دروز بەزۆر نه‌گیرێن بە سەرباز و نه‌برێن بۆ شەڕ دوور له ناوچه‌كانی خۆیان.\nپسپۆڕێکی بەلجیکی شاره‌زای گروپە توندڕەوەکان، پیتەر ڤان ئۆستاین، وتی بە بەئامانجکردنی دروزەکان، داعش ویستی ئەو پەیوەندییە ببڕێت.\nوتی: "هێرش بۆ سەر کۆمەڵگەی دروز لە سوەیدا ئامانجی خوڵقاندنی نائارامی و هەوڵێکە بۆ هاندانیان بۆ یاخیبوون له رژێم."\n"دواجار ئەمە تاکتیکێکی کۆنی داعشە بە هەموو جۆرەکانیەوە: هەوڵدان بۆ خوڵقاندنی پشێوی و نائارامی و دواجار كۆنترۆڵكردنی پشێوییەکە."


بەرپرسێكی گۆڕان: كۆمپانیا تێكەڵەكان سەرچاوەی قەیرانەكانی نەوت و غاز و كارەبان – تۆڕی میدیایی خەڵک\n2020/02/20 - 1:55 PM\nنەوتی سپی دابەشنەكراوە و قەیرانی كەمبوونەوەی غازش بەردەوامە، كارەباش ڕۆژانە كەمترە لە 10 كاتژمێر، بەرپرسێكی گۆڕانیش دەڵێت”كۆمپانیای تێكەڵی چەند بەرپرسێكی یەكێتی و پارتی بازاڕیان قۆرغكردووە”.\nكەریم عەلی، سەرۆكی لیژنەی نەوت و وزە لە ئەنجومەنی پارێزگای سلێمانی بە (خەڵك)ی ڕاگەیاند، ئەوەی دەوترێت كۆمپانیای یەكێتی و كۆمپانیای پارتی ڕاست نییە، بەڵكو كۆمپانیای تایبەتی كەسانی دەستڕۆیشتووی ناو یەكێتی و پارتی هەن.\nوتیشی”ئێستا كۆمپانیای تێكەڵ هەیە لەناو یەكێتی و پارتییدا و سەرۆكایەتییەكانیش بەشدارن و دەستیان بەسەر بازاڕدا گرتووە”.\nسەبارەت بە چارەسەركردنی قەیرانەكانی نەوت، غاز و كارەباش ناوبراو وتی”تا حكومەتی هەرێم بەم جۆرە ئیدارە بكرێت، چاوەڕوانی چارەسەركردنی كێشەكان مەبن”.\nسەرۆكی لیژنەی نەوت و وزە لە ئەنجومەنی پارێزگای سلێمانی ئاماژەی بەوەكرد، كۆمپانیای تێكەڵ لە نێوان چەند بەرپرسێكی یەكێتی و پارتییدا دروستكراون و بۆ بەرژەوەندی خۆیان ڕێگەنادەن قەیرانەكان چارەسەربن.\nئەنجومەنی هەرێمی بۆ نەوت و غازبتڵی غازبزوتنەوەی گۆڕانغاز\nبە وێنە.. لە هەولێر بەهۆی بارینی باران بەردەوام ئاوێكی زۆر كۆبووەتەوە


رێنمایی بۆ ئه‌وه‌ی پێش نووستن مۆبایل به‌كارنه‌هێنیت\n8/11/2019 08:26 PM\nزۆربه‌ی مرۆڤه‌كان له‌كاتی نووستندا گرنگی به به‌كارهێنانی مۆبایل ده‌ده‌ن، به‌ڵام ئایا ده‌زانیت كه به‌كارهێنانی مۆبایل له‌كاتی نووستندا زیان به باری ته‌ندروستی ده‌گه‌یه‌نێت؟ بۆ ئه‌وه‌ی به‌ئاگا بیت له زیانه‌كانی به‌كارهێنانی مۆبایل له‌كاتی نوستندا، چه‌ند رێنمایی و زانیارییه‌ك له‌وباره‌یه‌وه روونده‌كه‌ینه‌وه.\nپزیشكان له‌سه‌ر به‌كارهێنانی مۆبایل له‌كاتی نووستندا ده‌ڵێن كه به‌رنامه‌ی نووستن ده‌شێوێنێت، گه‌ر نامه‌ت بۆ بێت یان بۆت نه‌یه‌ت به‌هۆی ئه‌وه‌ی كه مێشكت به‌رده‌وام لای مۆبایله‌كه‌ته‌و وزه‌ت به‌رده‌وام كارده‌كات، به‌وشێوه‌یه تێرخه‌و نابیت و شه‌وانه به‌ئاسانی به‌خه‌به‌ر دێیت.\nله‌هه‌مانكاتدا پزیشكان ئاماژه به‌وه‌ش ده‌ده‌ن كه به‌كارهێنانی مۆبایل له‌كاتی نووستندا برین له‌سه‌ر پێست دروست ده‌كات، له‌كاتی روونكردنه‌وه‌دا پزیشكان ده‌ڵێن گه‌ر له‌پڕدا خه‌وت لێبكه‌وێت و مۆبایله‌كه‌ت له‌سه‌ر پێستت بمێنێته‌وه، به‌هۆی پله‌ی گه‌رمی جه‌سته مۆبایل گه‌رم دادێت و به‌وشێوه‌یه‌ش پێستت ده‌سوتێنێت و بریندارت ده‌كات.\nله‌كۆتاییدا پزیشكان باس له‌وه ده‌كه‌ن كه به‌هۆی به‌كارهێنانی مۆبایل له شه‌واندا زیان به ته‌ندروستی چاو ده‌گه‌یه‌نێت و روبه‌ڕووی شه‌وكوێری ده‌بیته‌وه.


قاچاخ لە عێراق کۆنترۆڵدەکرێت و لە هەرێمیش پەرەدەسێنێت – کوردی – RojNews.News\nقاچاخ لە عێراق کۆنترۆڵدەکرێت و لە هەرێمیش پەرەدەسێنێت\n17/11/2020 - 1:05:24 pm\nمسته‌فا كازمى سه‌رۆك وه‌زیرانی عێراق ئۆپراسیۆنه هاوبه‌شه‌كانى ڕاسپارد به داخستنى ده‌روازه نافه‌رمییه‌كان بە ئامانجی پاراستنى به‌رهه‌مى نێوخۆیی، بەڵام فەرمانەکە هاوشێوەی بڕیاری کۆنترۆڵکردنی دەروازە فەرمیەکان هەرێمی کوردستان ناگرێتەوە، لە کاتێکدا ڕێژەی داهاتی خاڵە سنوریەکان لە عێراق زیاد دەکات، لە هەرێمیش تا دێت کەم دەبێتەوە و کاری قاچاخ زیاتر دەبێت.\nده‌سته‌ى ده‌روازه سنوورییه‌كان له ڕاگه‌یه‌ندراوێكدا کە دوێنێ بڵاویكرده‌وه ڕایگەیاند، مستەفا کازمی ستایشى ئه‌رك و كاره‌كانى ده‌سته‌ى ده‌روازه سنوورییه‌كانی کردووە سەبارەت بەو ڕێوشوێنانه‌ی گرتوویانه‌ته به‌ر به‌مه‌به‌ستى كۆنترۆڵكردن و فراوانتركردنی داهاته‌كانى حكومه‌ت.\nلەگەڵ ئەوەشدا کازمی ئۆپراسیۆنە هاوبەشەکانی عێراقی ڕاسپاردووە بۆ داخستنی دەروازە نافەرمییەکان، بە ئامانجی ڕێگریکردن لە کاری قاچاخچێتی و زیان گه‌یاندن به ئابوورى نیشتیمانى و پاراستنى به‌رهه‌مى نێوخۆیی.\nئەو فەرمانەی کازمی لە دوای بڕیاری کۆنترۆڵکردنی دەروازە سنوریەکانی عێراقەوە دێت لەلایەن سوپاوە لە مانگی تەمووزی ئەمساڵدا کە پێشتر لەلایەن هێزە میلیشیاکانەوە کۆنترۆڵ کرابوون.\nسەردانی کاز،می بۆ مەرزی مەنزەرییە\nتا ئێستا لە کۆی ٢١ دەروازە لە عێراقدا، ١٤ دەروازەیان بە تەواوەتی کۆنترۆڵکراون، کە ١٠ یان وشکانین و چواریان ئاوین، بەڵام تا ئێستا هیچ پلانێک ڕانەگەیەنراوە بۆ کۆنترۆڵکردنى دەروازە سنورییەکانى هەرێم هەرچەندە بەرپرسانى بەغدا جەختدەکەنەوە کە پلانەکە بۆ هەموو خاڵە سنورییەکانە.\nبەپێی دوایین ڕاپۆرتی وەزارەتی دارایی عێراق، لە دوای کۆنترۆڵکردنی دەروازە سنوریەکان، داهاتەکانیان بە ڕێژەی ١٥٪ زیادیکردووە، بەجۆرێک داهاتى مانگى ڕابردووى سەرجەم دەروازە سنورییەکان زیاتر لە ١٠٠ ملیار دینار بووە، بەپێی پێشبینییەکانی لیژنەی دارایی پەرلەمانی عێراق، پێدەچێت ئەو داهاتە زیاتر بەرزبێتەوە بۆ ٢٥٪.\nجگە لە هەرێمی کوردستان، عێراق ٩ دەروازەی وشکانی لەگەڵ وڵاتانی دراوسێیدا هەیە، لەوانەش پێنجیان لەگەڵ ئێراندان کە بریتین لە (زڕباتییە ، شەلامچە، مەنزەرییە ، شەیب ، مەندەلی) لەگەڵ کوێت دەروازەی سەفوانی هەیەو لەگەڵ ئوردنیش دەروازەی تەربیل و لەگەڵ سوریاش ڕەبیعە و وەلیدی هەیە، لەگەڵ ئەوەشدا ١٥ دەروازەی ئاویشی هەیە کە داهاتی ساڵانەیان دەگاتە زیاتر لە ٩ ملیار دۆلار و راستەوخۆ دەچێتەوە خەزێنەی حکومەتەوە.\nئەوەش لە کاتێکدایە هێشتا حکومەتی هەرێمی کوردستان، نەک هەر داهاتی خاڵە سنورەیەکانی ئاشکرا نەکردووە، بەڵکو بەوتەی پەرلەمانتاران، قەبارەی گەندەڵی لێیانەوە دەگاتە زیاتر لە ١٥٠ ملیۆن دۆلارە کە بە تەنها مانگانە لە هەر دەروازەیەکەوە ١٥ بۆ ٢٠ ملیۆن دۆلار قاچاخچێتى دەکرێت.\nپێشتر ڕۆژنیوز لە بەدواداچوونێک ئەوەی پشتڕاستکردەوە کە نوسینگەی قاچاخی لە بازاڕ دانراوە بازرگانەكان دەچن لە نوسینگەكان بەپێی ئەو نرخەی دانراوە پارەكە دەدەن، بە وتەی عەلی حەمە ساڵح پەرلەمانتاری هەرێم بۆ بۆنموومە دوگی ئاژەڵ ٣٠ هەزار دۆلار و هێلكە ١٢ هەزار دۆلار و خەیار چوار هەزار دۆلار وەردەگیرێت، لەگەڵ ئەوەشدا بەرپرسانی ئەمنی كارئاسانی بۆ قاچاخچیەکان دەكەن بەتایبەت بازرگانی جگەرە کە بەوتەی خۆی ئێستا ٩٥٪ی ئەو بازرگانییە بە قاچاخ دەکرێت.\nهاوردەکردنی ئۆتۆمبێل لە مەرزی پەروێزخان\nهەرێمی کوردستان چوار دەروازەی سنوریی نێودەوڵەتی لەگەڵ تورکیا و ئێراندا هەیە کە ئەوانیش بریتین لە (باشماخ ، ئیبراهیم خەلیل ، پەروێزخان ، حاجی ئۆمەران) جگە لەمانەش ژمارەیەک دەروازەی نافەرمی هەن کە هاوشێوەی فەرمییەکان بازرگانییان لێوە دەکرێت، بەڵام حکومەتی عێراق تا ئێستا بە فەرمی نەیناساندوون، کە ئەوانیش بریتین لە (شوشمێ ، کێلێ ، سەیرانبەن ، پشتە ، شێخ ساڵح).\nلە ساڵی ٢٠١٨ لیژنەیەکی عیراق سەردانی ئەو مەرزانەی کردو ڕیگەیاند، دوای پێداچوونەوە بە کاروباری ئیداری ئەو مەرزانەو ڕپۆرتە بەدەستهاتووەکان، بڕیار لەسەر هێشتنەوەی ئەو مەرزانە بە لاوەکی یان ناساندنیان بە نێودەوڵەتی بدەن، بەڵام بە ئێستاشەوە هێشتا عێراق ئامادەیی دەرنەبڕیوە لە بۆ بەفەرمی ناساندنی ئەو مەرزانەو جگە لە هاتووچۆی بازرگانی، هاتووچۆی گەشتیارییان لێوە ناکرێن.\nسەردانی شاندێکی عێراقی بۆ مەرزی کێلێ لە ٢٠١٩دا\nچەند جارێکیش حکومەتی عێراق ئەوەی دووپاتکردووەتەوە ئەگەر هەرێم کۆنترۆڵکردنی خاڵە سنوریەکانی بداتە دەست و نیوەی نەوتەکەی ڕادەست بکات، دەتوانێت مانگانە لەکاتی خۆیدا مووچەی فەرمانبەرانی هەرێم و خەرجییەکانی دیکەش دابین بکات، بەڵام تا ئێستا حکومەتی هەرێم لەوبارەیەوە ئامادەیی نیشان نەداوە.\nلە دوای ئەنجامدانی ڕیفراندۆم لە ٢٠١٧دا، حکومەتی عێراق بە هەماهەنگی لەگەڵ ئێران و تورکیا، تەواوی دەروازە سنوریەکانی هەرێمی کوردستانی داخست، بەجۆرێک هەرئەوکات بڵاوکرایەوە کە ژمارەی ئەو مەرزانە بە فەرمی و نافەرمییەوە دەگاتە ٤٦ مەرز کە بەهۆی داخستنیانەوە نزیکەی ٤٠ هەزار کەس بێکاربوون کە ٢٥ مەرزیان دەکەونە سنووری سلێمانییەوە.\nکۆبونەوەی کاربەدەستانی ئێرانی لەگەڵ کاربەدەستانی پەرێوزخان\nبۆ بینینی ڕێبەر ئۆجالان پارێزەران سەردانی داواکاری گشتییان کرد\nهەپەگە ناسنامەی پێنج شەهیدی ڕاگەیاند کە یەکێکیان خەڵکی ڕۆژهەڵاتە\nبانکی جیهانیی: تا ساڵی ٢٠٢١ نیوەی لوبنان هەژار دەکەوێت\nکابینەی نۆیەم ژمارەی پێوانەیی لە دواخستنی مووچەدا شکاند\nهاوڵاتیان: قەیرانی دارایی و دۆخی ئێستای هەرێم بەرهەمی خراپ بەڕێوەبردنە\nبودجەی ٢٠٢١ی عێراق بەبێ پشکی هەرێم ئامادەیە


8ی به‌یانیی رۆژی 13ی فێبریوه‌ری 2020-ه، به‌كاتی خۆرهه‌ڵاتی باكوری ئه‌مریكا و پله‌ی گه‌رمی (-29) پله‌ی سیلیزییه، واته 29 پله له ژێر سفره‌وه‌یه، ئه‌مڕۆ به‌شی زۆری ناوچه‌ی باكوری خۆرهه‌ڵات له‌نێوان -10 بۆ -30 دایه، به‌ڵام ژیان نه‌وه‌ستاوه و پشوو نییه.\nخه‌ڵك ئاسایی ئه‌چێت بۆ سه‌ر كاره‌كانیان، فه‌رمانبه‌ران له‌سه‌ر كارن، خوێندكاران له هۆڵه‌كانی خوێندنن، به‌رێوه‌به‌رێتی سه‌لامه‌تی و خۆپاراستنی ویلایه‌ته‌كه، ئه‌مڕۆی نەکرد به پشوو له‌كاتێكدا پله‌ی گه‌رمی 29 پله ژێر سفره. به‌ڵام به‌پێچه‌وانه‌وه رۆژی 12 ی فێبریوه‌ری پله‌ی گه‌رمی -10 بوو واته 10 پله ژێر سفر بووه. ده‌وامی فه‌رمی هه‌موو فه‌رمانگه و زانكۆ و خوێندنگاكانی راگرت، هه‌ر له‌شه‌وی پێشتره‌وه به نامەی ئەلەکترۆنی و لەڕێگەی میدیاوە، لەسه‌نته‌ری فریاكه‌وتنه‌وه، خه‌ڵك ئاگاداركرایه‌وه، سبه‌ی رۆژی 12ی فێبریوه‌ری (گه‌رده‌لوله) به‌فرو با پێكه‌وه‌یه، بۆیه پشووی ره‌سمییه.\nپشوو له ئه‌مریكا بۆ سه‌لامه‌تی گیانی گشتییه بۆئه‌وه‌ی شه‌قامه‌كان كه‌مترین ئۆتۆمبێلی له‌سه‌ر بێت، كه‌مترین خه‌ڵك بێته ده‌ره‌وه و كه‌مترین رووداوی هاتووچۆ رووبدات. ئه‌وانه‌ی زۆر پێویست نه‌بن وه‌ك نه‌خۆشخانه و پۆلیس و ئاگركوژێنه‌وه و شوێنه‌كانی كه‌رتی تایبه‌ت بازاری سه‌وزه و میوه. هیچ شوێنێكی تر كراوه نییه.\nلەو ڕۆژەدا پۆلیس له‌هه‌موو شوێنه گشتییه‌كان له ئێشكگری پێویستدان. ئه‌م دۆخه، ساڵانه له‌به‌شی باكوری خۆرهه‌ڵاتی ئه‌مریكا 2-3 جار رووده‌دات و زیاتر نییه. حكومه‌ت به‌پێی دابه‌زینی پله‌ی گه‌رمی پشوو ڕاناگەیەنێت، لەسەر بنەمای بۆڵە بۆڵ و ژانی توڕەیی بێ نەوت و غاز پشوو ڕاناگەیەنێت. به‌پێی به‌فربارین نایكات به پشوو. چونكه ئه‌گه‌ر به‌و پێیه بیكات به پشوو ئه‌بێت له 1ی دیسێمبه‌ره تا 1ی مارچ واته مانگی 12 تا مانگی 3 ھەمووی پشوو بێت. دەسەڵاتی ئیداری ویلایەتەکە و شارەکان به‌پێی ئه‌و دۆخه‌ی كه سه‌لامه‌تی گیانی هاووڵاتیان پارێزراو بێت دەیکەن بە پشوو. بۆ ئەوەی خه‌ڵك وا لێ بکات نەیەنە ده‌ره‌وه‌ی ماڵەکانیان تا تووشی زیانی گیانی و ماددی نەبن.\nله‌به‌رامبه‌ردا ئەمەدا، پشوو له هه‌رێمی كوردستان له‌سه‌ر داواو ناره‌زایی خه‌ڵكه، ئه‌مه ئه‌و دۆخه نه‌خوازراوه‌یه له سیستمی ئیداریی لاوازدا بەدیدەکرێت. خه‌ڵك داوای پشوو ده‌كات له‌ده‌سه‌ڵاتی ئیداری نه‌ك له‌به‌ر سه‌لامه‌تی. له‌به‌رئه‌وه‌ی بێتاقه‌ت و نیگه‌رانه له دۆخی كوردستان و حه‌زی به ده‌وامكردن نییه. چونكه ئه‌گه‌ر پشوو بۆئه‌وه نه‌بێت سه‌لامه‌تی گیانی هاووڵاتیان پارێزراو بێت، بۆچی له رۆژانی پشوو به‌هۆی دابه‌زینی پله‌ی گه‌رمی و به‌فر بارین له‌بری خه‌ڵك بۆ سه‌لامه‌تی له ماڵه‌كانیان بمێننه‌وه كه‌مترین هاتووچۆ هه‌بێت کەچی بە پێچەوانەوە خه‌ڵك روده‌كه‌نه چیا و دۆڵه‌كان بۆ چركاندنی وێنه و یاریكردن له‌ناو به‌فر.\nپرسیار ئه‌وه‌یه كه ئه‌گه‌ر مرۆڤه‌كان بتوانن به‌سه‌لامه‌تی هاتوچۆ بكه‌ن بۆچی بكرێت به پشوو؟! ناسه‌لامه‌تی له‌وه‌دایه كه تۆ له‌رێگای چوون بۆ سه‌ركاره‌كه‌ت تووشی رووداوی هاتووچۆ ببیت. ئه‌مه هه‌ڵگری زۆر گله‌ییه له ئیداره‌ی ده‌وڵه‌ت كه خه‌می هاووڵاتییه‌كانی هه‌ڵناگرێت.


هه‌رێمه کوردیـیه‌کان, ٣٠ ی مانگی پـێنج ٢٠١٢\nچوارشه‌ممه ٣٠ ی مانگی پـێنج ٢٠١٢\nسوره‌یا فه‌لاح: هه‌ڵمه‌ته‌کانی نازه‌نین ئه‌فشین جه‌م کاریگه‌ریان هه‌بوو له ئازادکردنی نازه‌نین فاتحی\nخانم نازه‌نین ئه‌فشین جه‌م مۆدێل، گۆرانیبێژ، چالاکی مافه‌کانی مرۆڤ،خانمه شایسته‌ی که‌نه‌دا بۆ کێبرکیه‌کانی ژنی شایسته‌ی جیهان و هه‌ر وه‌ها هاوسه‌ری وه‌زیری به‌رگری نیشتمانی که‌نه‌دا په‌رتۆکێکی به ناوی The Tale of Two Nazanin”" نووسیوه که به‌شێکی تاێبه‌ت به کچێکی رۆژهه‌ڵاتی کوردستانه به هۆی کوشتنی که‌سێک که ویستبوو ده‌ست درێژی لێبکات له لایه‌ن دادگایه‌کی ئێرانیه‌وه بریاری مردنی به‌سه‌ر ده‌درێت وه به‌شه‌که‌ی تری په‌رتۆکه‌که سه‌باره‌ت به خۆیه‌تی\nویلایه‌ته یه‌کگرتوه‌کانی ئه‌مه‌ریکابه‌خه‌ریکه هه‌ره نێرداروی باڵای سوریا له واشنگتنی پایته‌خت سه‌باره‌ت به وه‌ک خۆی ده‌ڵێت به‌رپرسایه‌تی حکومه‌تی سوریا بۆ کوشتاری حه‌وتووی ڕابردوو له گوندی حوله، ده‌رده‌کات.\nد. گوندی ده‌ڵێت گومان له‌وه‌دانیه ئابووری خاڵی هه‌ره‌سه‌ره‌کی ده‌بێت له هه‌ڵمه‌تی هه‌ڵبژاردنی سه‌رۆکایرتی ئه‌مه‌ریکادا\nگوندی ده‌ڵێت پێموایه سه‌رۆک ئۆباما به کوشتنی بن لادن ناسنامه‌یه‌کی بۆ خۆی درۆست کردووه که له‌مه‌ر شه‌ر له دژی تیرۆر و پاراستنی ئاسایشی نه‌ته‌وایه‌تی ئه‌مه‌ریکا سیمایه‌کی به‌هێزه و خه‌ڵکی ئه‌مه‌ریکا ده‌کرێت پشتی پێ ببه‌ستن\nئه‌مڕۆ دووشه‌ممه ڕوفاتی 730 هاوڵاتی سیڤیلی خه‌ڵـکی گه‌رمیان که له پـرۆسه‌ی ئه‌نفالدا له‌سه‌ر ده‌سـتی ڕژێمی به‌عسی پـێشـووی عێراق به کۆمه‌ڵ کوژرابوون، هێنرانه‌وه شـاری سلێمانی\nئوسامه جه‌میل: کورد ده‌بێت مه‌سه‌له سیاسیـیه‌کان قوربانی مه‌سه‌له ئابورییه‌کان نه‌کات له‌گه‌ڵ به‌غدا\nدووباره کۆمه‌ڵێك له ڕێبه‌رانی سیاسی عێراق له هه‌ولێر کۆبوونه‌ته‌وه بۆ تاووتوێکردنی مه‌سه‌له‌ی سه‌ندنه‌وه‌ی متمانه‌یی له ما‌لیکی سه‌رۆك وه‌زیرانی عێراق


خۆپیشاندان دەکرێت دژی تەحریر شام لە ئیدلیب\nتەحریر شام سەرۆکی ئەنجومەنی سەربازیی حەزارینی دەستبەسەرکردووە لەبەرئەوەی رەتیکردۆتەوە 17 ئافرەت رادەستبکات کە خۆپیشاندانیان دژی ئەو هاوپەیمانێتیە توندڕەوە ئەنجامداوە.\nدانیشتوانی شاری حەزارین لە دەوروبەری ئیدلیب پۆستەر بەرزدەکەنەوە و داوای ئازادکردنی دەستبەسەرکراوانی ژێردەستی تەحریر شام دەکەن. [خاوەنی وێنە: موسعەب عەساف]\nئەم هەفتەیە دانیشتوانی شاری حەزارین لە ناوچه گوندنشینه‌كانی پارێزگای ئیدلیب له باشور هاتنەسەر شەقامەکان تا داوا لە تەحریر شام بکەن سەرۆکی ئەنجومەنی سەربازیی شارەکە ئازاد بکات، چالاکوانن بە دیارونایان وت.\nچالاکوان موسعەب عەساف وتی لە شەممە (4 ئاب)ەوە، خۆپیشاندەران رێگەکانیان داخستووە بە بەرد و تایەی ئاگرتێبه‌ردراو تا داوای دەستبەجێ ئازادکردنی موقەدەم ئەحمەد خالید قەنتاری بکەن.\nعەساف وتی قەنتاری، کە هەفتەی رابردوو لەلایەن ئەو هاوپەیمانێتیە توندڕەوەوە دەستگیرکرا، "لە سوپای سوریا جیابووه‌وە دوای دەستپێکی شۆڕشی [سوریا] و سەر بە هیچ گروپێکی چەکدار نیە".\nوتیشی: "لەو ساڵەوە کە ئەنجومەنی سەربازیی پێکهێناوە هەوڵەکانی خۆی بۆ پاراستنی شارەکە تەرخانکردووە."\nوتی قەنتاری لەگەڵ ئەفسەرێکی دیکە دەستگیرکرا بەناوی ئەحمەد عەبدولعەزیز.\nعەساف وتی: "دەستگیرکردنی قەنتاری رەگی لە ناکۆکی نێوان ئەنجومەنەکە و تەحریر شامدا داکوتاوە، کە نامەی دەستگیرکردنی بۆ 17 ژن لە حەزارین دەرکرد بەهۆی خۆپیشاندانیانەوە دژی گروپەکە و رەتکردنەوەی بوونیان لە ناوچەکە."\nوتی قەنتاری "دژی ئەو هەنگاوە وەستایەوە و رەتیکردەوە ژنەکان رادەستبکات، کە خستیه رووبه‌ڕووبوونه‌وه‌یه‌كی راستەوخۆوه له‌گه‌ڵ گروپەکە و سەریکێشا بۆ دەستگیرکردنی".\nعەساف ئاماژەی بەوەش کرد كه رەتکردنەوەی تەحریر شام لە چەندین ناوچەی ئیدلیب بەربڵاوە، بەتایبەتی لە شارەکانی عەتاریب و مەعەرەت نوعمان، کە جارناجارێك خۆپیشاندانیان تێدادەکرێت.\nخۆپیشاندان دژی هاوپەیمانێتیە توندڕەوەکە گه‌یشته کەمپێکی ئاوارەکانی نزیك بە دەروازەی سنووری باب هەواش لەگەڵ تورکیا، کە دانیشتوانه‌كه‌ی خۆپیشاندانیان کرد دوای ئەوەی تەحریر شام ئاگاداری کردبوونەوە کە دەبێت کەمپەکە جێبهێڵن.\nعەساف وتی پاسەوانانی تەحریر شام تەقەیان لە خۆپیشاندەران کرد و هەندێکیان بریندارکردن، کە گوێزرانەوە بۆ نەخۆشخانە بۆ چارەسەر.\nچالاکوانان داوا لە تەحریر شام دەکەن دەستبەسەرکردن رابگرێت\nچالاکوانان دەڵێن ماوەیەکە ئەو هاوپەیمانێتیە توندڕەوە ئەو کەسانە دەستبەسەردەکات کە دژی دەوەستنەوە لە باکوری سوریا، دەڵێن گوایە 1,500 کەسی زیندانی کردووە.\nخۆپیشاندەرانی ئیدلیب فەرمانڕەوایی تەحریر شام رەتدەکەنەوە\nخۆپیشاندان لە چەند ناوچەیەك ئەنجامدراوە، بە بەردەوامبوونی شەڕ لەنێوان هاوپەیمانێتیەکە و بەرەی ئازادی سوریا.


لەکاتی بەفرباریندا بەم جۆرە شۆفێری بکە\nلەم کاتی بەفربارین و شەختەبەندەدا چەند رێنماییەک ھەیە کەدەبێ شۆفێران پەیڕەوی بکەن، ئەمەش "(خالید ڕەزا) لەھۆڵەندییەوە کردوویەتی بەکوردی بۆ سودی ھەموان.\nلەکاتی زستان و بەتایبەت لەکاتیک دا جادە و بانەکان ئەیبەستن، باشترە ئۆتۆمۆبیل بەکار نەھێنن. بەلام ھەندێک جار بۆ ئیش وکاری پێویست بەناچاری ئەبێ بەکاری بھێنی.\nلێخورین لەکاتیکدا کە جادە و بانەکان ئەیبەستن و خز ئەبن کۆمەڵێک یاسا و ریسای خۆیی ھەیە، لە پێشی ھەمویانەوە وریایی لە لێخورین دا، ئەگەر جادە و بانەکان خز و لوس بون ئەبێ رەچاوی ئەم خالانەی خوارەوە بکەیت:\nلەکاتی سەھۆل بەندان و خزی جادەکاندا، زۆر گرنگە خیرایی کەم بکەیتەوە، کاتیک بەفر ئەبارێ جادەکان لوس ئەبن بۆ ئەمەش ئەبێ خیرایی کەم بکرێتەوە. بیگومان ئەگەر شتیک روی دا مەترسی کەمتر ئەبێ، بەلام ئەگەر خیرا بی ئەبێ ستۆپ (برێک)بگری و ئەمەش مەترسی رودانی کارەسات زیاتر ئەکا. بۆیە جەخت لە کەمکردنەوەی خیرایی ئەکەینەوە و لەکاتی بەستن و خزی جادە و بانەکاندا نابێ لە ٢٠ کم/سەعات زیاتر لێبخوری.خۆ ئەگەر شەختە و سەھۆل بەندانە کە زۆر بو بیگومان ئەبێ بەخێرایی (پیادە) لێبخوڕی (بە کوردیەکەی کیسەڵ ی).\nدوەم: برێک گرتن لەکاتی شەختە و خزی دا\nئەگەر لەکاتی خیرایی دا ستۆپ بگری سەیارەکە ئەخلیسکێ. گرنجی تایەکان لە گرتنی جادە کەدا چوار جار کەمتر ئەبێتەوە وەک لەکاتی کەشوھەوای نۆرمال. بۆیە زۆر گرنگە مەسافەی تەواو لەگەڵ ئەوەی پێش خۆت بھێڵیتەوە تا لە حاڵەتی روداوێک دا لە پێشتەوە بتوانی بە ھیواشی ئیستۆپ بگری و خۆت بگریتەوە.\nسێیەم: مەسافە وەربگرە لە ئۆتۆمۆبیلی تر\nئەگەر جادە خز و لوس بێ ستۆپگرتن زیاتر ئەخشێ (ئەخزێ).بۆیە زۆر گرنگە لەگەڵ ئۆتۆمۆبیلی پیش خۆت مەسافەی تەواو تان ھەبێ، بۆ ئەوەی لەکاتی رودانی کتوپر دا کاتت ھەبێ بۆ ئیستۆپ گرتن و وەستان.\nزۆر لە شۆفیران ئەوەیان بۆ دەرکەوتوە کاتیک بە پێلاوی بەفراویەوە سەیارە لێ ئەخوڕن قاچیان لەسەر ئیستۆپ و بەنزین ئەخلسیکێ وەک بەسەر بەفرا برۆن وایە. بۆیە زۆر گرنگە پیش ئەوەی قاچەکانت بخەیتە ناو سەیارەکەوە، لە دەرەوەی دەرگاکە قاچەکانت بکێشە بەیەک دا و بیان تەکێنە. ئینجا بە گاعیەکە بیسڕە با وشک ببێتەوە.\nپێنجەم: تایەی باش- باشترین ھی دواوە\nبێگومان وەرزی زستان تایەی زستانە یان (چوار وەرزی )ی باشی ئەوێ. خۆ ئەگەر تایەی نۆرماڵی ھاوینەش کیشە نییە، بەمەرجێ کوالیتی باش و پرۆفیل (گرنج)ی تەواو بێ بە تایبەت تایەکانی دواوە چونکە لیخشاندنی لەگەڵ جادە دا ئەبێ واتە بۆ ئەوەی جادەکە بەباشی بگرێ.\nشەشەم: لێخورێن لە شەختەدا(سەھۆڵ بەندان)\nلەکاتی لێخوڕین بەسەر شەختەدا باشترین ئەوەیە کە بە گێڕی(٢) دو بڕۆێ. ئەمە مراعاتی ئەوە ئەکات کە سەیارەکە لەپڕ و بەخیرایی بۆ پێشەوە نەڕوات و باش جادەکە بگرێ.\nحەوتەم: سوکان گرتن بە شێوەیەکی جیگیرStabiel (مستقر)\nلەکاتی لێخوڕین دا بە باشی سوکان بگرە و، لە پڕ بەھیچ لایەکا بای مەدە، جونکە ھەر سوکانت بادا بە ئەگەرێکی زۆر لە سەر جادەکە ئەخلیسکێ. کەواتە حەرەکەی نا تەبیعی پی مەکە و ھەتا ئەتوانێ بە رێکی و بە ئاراستەی پیشەوە بیگرە و، لێێ بخورە. وریابە لەکاتی بادانی سوکان دا سەیارەکە لە ئاراستەی خۆی لا ئەدا و خۆت پێ ناگیرێتەوە.\nھەشتەم: بە شێنەیی لیبخوڕە\nپەلە کردن لەکاتی سەھۆڵ بەندان دا ھیچ ژیریەکی تیا نیە. ھەر کەسێک بیەوەێ لەکاتی خۆی دا بگاتە شوینێ ئیش ەکەی، ئەبێ پیش تر بەرێ بکەوێ بۆ ئەوەی لە رێگە پەلە پەل نەکا، پێشینان وتویانە: لە ڕێ دوا کەوتوە لە ئاش پەلەپەل ێتی، یان شەیتان پەلەی کرد چاویکی خۆی کوێر کرد.\nنۆیەم: تایەی زستانە ھەمو شتێک نیە ئەگەر جادەکان بە ستبێتی\nبێگومان لەکاتی زستاندا بەستنی تایەی زستانە گرنگە، بەلام بەتەنھا تایەی زستانە ناتوانی لە رودا بت پاریزی ئەگەر رینماییەکانی تر جێ بەچی نەکەی. ئەگەر تایەی زستانەت نەبو تایەی ھاوینەش باشە بەلام ئەبێ ھەم کوالیتی باش بێ و، ھەم تایەکان نەسوابن، ئەبێ لانی کەم پرۆفیلی تایەکەت بەتایبەت ھی دواوە ١.٦ ملم بێ، بیگومان باشترە ئەگەر ٢ ملم گرنجی تایەکانت قوڵ بێ (پرۆفیل).\nپێچی ریگاکان لەکاتی بەستنی جادە کاندا، داوای ئەوەمان لێ ئەکا کە زۆر وریابین ، پیش ئەوەی بگەیتە پیچ ئەبێ ھیواشت کردبێتەوە. جونکە ئیستۆپ کردن لە پیچەکاندا مەترسی خزانی زۆر زۆرە. بیگومان نابێ لە پیچەکانا بەنزینی بدەیتێ (پێ ی پیا نێێ)، نا قەت ھەڵەی وا نەکەی. لێێ گەرێ ھەتا سەیارەکە ئەکەویتەوە سەر راستە جادەکە و ئینجا بە شێنەیی بەنزینی بۆ زیاد بکە.\nیانزەھەم: قەمسڵەکەت دابکەنە لەکاتی بەستەڵەکدا\nبیگومان زستان ساردە، بۆیە ھەندێک کەس بەباشی خۆی ئەپیچێتەوە وەک (قومات) کرابن ! لە پشتی سوکانەکەوە. ئەمە بۆ کاتی لیخورین و توانای بە باشی جولان، باش نیە و، ھەندێک جار ناتوانی بە باشی حەرەکەت بکەیت. بۆیە لەکاتی لیخوڕین دا قەمسەڵە کەت دا بکەنە.\nدوانزەیەم: لە پڕ خزان ؟\nئەگەر لە پر کەوتیتە ناو بەستەڵەکیکەوە، یەکسەر پێ لە بەنزین ھەلبگرە، بە وریایی سوکان بگرە و ریک بەو ئاراستەیە برۆ کە ئەتەوێ. ئەگەر سەیارەکەت ھەر خلیسکا مەشلەژێ و ھەول بدە بە ھیواشی ئیستۆپ بگری. خزان لە زۆر باردا بەواتای ئەوەیە کە خێرا لێتخوڕیوە!\nلەکاتی بەفردا باشترە ھەموسەیارەکان بە مەسافە وەرگرتنەوە، بەشوین تایەی یەکتردا بڕۆن و لە جادەکە لا نەدەن. بیگومان کوالیتی ریگا و بانەکانیش کاریگەریان لەسەر سەلامەتی ھاتوچۆ ھەیە.\nسەرچاوە : گروپی شوێنی کامێراکانی ھاتوچۆ لەسلێمانی\nخالید ڕەزا لەھۆڵەندییەوە کردوویەتی بەکوردی\n7 مانگ پێشتر - Jan 18 2019 3:44PM


הוסף צורת פריטים | پاککردنەوەی گەرمیان لە خۆڵ و خاشاک 512 ملیۆن دیناری تێدەچێت\nسەرۆکی #شارەوانیەکانی گەرمیان# ڕایدەگەیەنێت، لە ئێستادا شارەوانیەکان خوڵ و خاشاکی سنوری #ئیدارەی گەرمیان# پاک دەکەنەوە بە بڕی 512 ملێون دینار، تا ئه و کاتەی کۆمپانیای پاککەرەوە لە گەرمیان دەستبەکار دەبێت. دوای تەواوبوونی ماوەی کاری کۆمپانیای ئۆرانۆس بۆ پاککردنەوەی خوڵ و خاشاکی گەرمیان و دەستبەکارنەبوونی کۆمپانیای سەگرمە وەک جێگرەوەی ئه و کۆمپانیایە، خۆڵ و خاشاکێکی زۆر لەناو کۆڵان و شوێنە گشتیەکان لە گەرمیان کۆبووەتەوە، ئەوەش ناڕەزایی هاوڵاتیانی لێکەوتەوە، به و هۆیەشەوە لە ئێستا شارەوانی دەستی کردوە بە پاککردنەوەی ناوچەکە لە خۆڵ و خاشاک. سەید جواد وادی بەڕێوەبەری بەڕێوەبەرایەتی شارەوانیەکانی گەرمیان بۆ ڕۆژنیوز وتی: 15ی ئەم مانگە، کۆمپانیای ئۆرانۆس تایبەت بە پاککردنەوەی خوڵ و خاشاک لە گەرمیان، گرێبەستەکەی کۆتایی پێهات و دەستی لە پاککردنەوەی خوڵ و خاشاکی گەرمیان هەڵگرت و ڕۆیشت، وابڕیار بوو دوای ڕۆیشتنی ئۆرانۆس، کۆمپانیای سەگرمە دەست بەکاربێت، بەڵام بەبیانوی ئەوەی هێشتا ئامادە نیە دەستبەکار بێت و داوای 40 ڕۆژی کرد بۆ خۆڕێکخستنەوەی، بۆیە ئه و بۆشاییە دروست بوو. سەید جواد وادی وتیشی: هەستمان کرد بۆشایەک دروست دەبێت بۆیە بە هەمووانمان ڕاگەیاند ئه و بۆشاییە کاریگەری خراپی دەبێت ئەگەر پڕنەکرێتەوە، بە سوپاسەوە جێگری سەرۆکی حکومەتی هەرێمی کوردستان و سەرپەرشتیاری ئیدارەی گەرمیان و وەزیری شارەوانی حکومەتی هەرێم بەدەم داواکەمانەوە هاتن و بودجەیەکی باشیان بۆ دابینکردین بۆ ئەوەی شارەوانیەکانی سنوری بەڕێوەبەرایەتی شارەوانیەکانی گەرمیان دەست بە ئیش بکەن و خوڵ و خاشاکی ماڵان و شوێنە گشتیەکان کۆبکەنەوە. هەروەها ناوبراو باسی لەوەشکرد: ئه و بودجەیە، کە دابین کراوە بریتیە لە 512 ملیۆن دینار بۆ ماوەی یەک مانگە و بۆ گرتنی ئامێر و گرێبەستی کرێکاری شارەوانی و پێداویستی تانکەری ئاو و ئۆتۆمبێلی پاککەرەوەی شەقامەکان، بە گشتی 800 کرێکار و 180 ئامێری پێویستە، هەر کات کۆمپانیا نوێیەکە دەستبەکار بوو، ئه و بودجەیە نامێنێ ئێستا هیچ کێشەیەکی خوڵ و خاشاکمان لە گەرمیان نیە و شارەوانیەکانمان هاوشێوەی کۆمپانیاکانی پاککەرەوە شوێنەکان پاک دەکەنەوە. رۆژنیوز 20-06-2017


کوردیپێدیا - محەمەد فاتیح محەمەدی - ف. نامۆ\n👫 محەمەد فاتیح محەمەدی - ف. نامۆ | پۆل: کەسایەتییەکان | زمانی بابەت: 🏳 کوردیی ناوەڕاست\nمحەمەد فاتیح محەمەدی - ف. نامۆ\nیەکێک لە دامەزرێنەرانی ڕادیۆ کوردی تاران و شاعیری پایەبەرز و بێ قەدر و لەبیر کراوی کوردە.\n1. 👁 ئاسۆی خەیاڵ\n2. 👁 کۆمەڵە شیعری رەگاژۆ\n➕ ئەم بابەتە لەلایەن: (هاوڕێ باخەوان)ەوە لە: Aug 20 2016 12:46PM تۆمارکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Feb 16 2019 8:00PM باشترکراوە\n📷 فایلی وێنە 1.0.1 30 KB Aug 20 2016 12:46PM هاوڕێ باخەوان


אגרת יעקב 4 HHH – یاقوب 4 KSS | Biblica\nאגרת יעקב 4 HHH – یاقوب 4 KSS\nملکەچی خودا بن\n1هۆکاری سەرهەڵدانی ئەم شەڕ و ناکۆکییەی نێوانتان چییە؟ ئایا بەهۆی ئارەزووە خراپەکانتانەوە نییە کە لە ئەندامەکانی لەشتاندا دەجەنگن. 2ئارەزوو دەکەن و نیتانە، هەر بۆیە دەکوژن. ئیرەیی دەبەن و ناتوانن دەستتان بکەوێت، هەر بۆیە ناکۆکی دەکەن و شەڕ دەکەن. نیتانە، چونکە لە خودا داوا ناکەن. 3کاتێک داوا دەکەن وەریناگرن، چونکە بە پاڵنەری خراپ داوا دەکەن، تاکو ئارەزووەکانتانی پێ تێر بکەن.\n4ئەی داوێنپیسان، نازانن دۆستایەتی جیهان دوژمنایەتی خودایە؟ بۆیە ئەوەی بیەوێت ببێتە دۆستی جیهان، ئەوا بووەتە دوژمنی خودا. 5یاخود وا دەزانن نووسراوە پیرۆزەکە لەخۆڕا دەفەرموێ، خودا بە دڵگەرمی پەرۆشە بەو ڕۆحەی کە تیاماندا نیشتەجێی کردووە؟ 6بەڵام نیعمەتی4:6 خودا نیعمەت بە مرۆڤ دەبەخشێت، بە واتای بەخشینێکی خودایە کە بەبێ ئەوەی شایستەی بین خودا پێمان دەبەخشێت. زیاتر دەدات، بۆیە نووسراوە پیرۆزەکە دەفەرموێت:\nبەڵام نیعمەت دەداتە بێفیزەکان.]4:6 پەندەکان 3:34\n7بۆیە ملکەچی خودا بن. بەرهەڵستی شەیتان بکەن، لێتان هەڵدێت. 8لە خودا نزیک بنەوە، لێتان نزیک دەبێتەوە. دەستتان خاوێن بکەنەوە ئەی گوناهباران، دڵتان پاک بکەنەوە ئەی ڕاڕایەکان. 9خەفەت بخۆن و بگریێن و شیوەن بکەن. پێکەنینتان بگۆڕن بۆ گریان و خۆشی بۆ خەفەت. 10لەبەردەم پەروەردگاردا بێفیز بن، ئەویش بەرزتان دەکاتەوە.\n11خوشکان، برایان، بە خراپە باسی یەکتری مەکەن. ئەوەی بە خراپە باسی خوشک یان براکەی بکات یاخود حوکمیان بدات، ئەوا بە خراپە باسی تەورات دەکات و تەورات حوکم دەدات. ئەگەر تەورات حوکم بدەیت، ئەوا تۆ کار بە تەورات ناکەیت، بەڵکو خۆت دەکەیت بە دادوەر بەسەرییەوە. 12تەنها یەک شەریعەتدانەر و دادوەر هەیە، ئەو دەتوانێت ڕزگار بکات و لەناوببات. بەڵام تۆ کێی تاکو نزیکەکەت حوکم بدەیت؟\nپشتبەستن بە خودا\n13وەرن ئەوانەی دەڵێن: «ئەمڕۆ یان بەیانی دەڕۆین بۆ فڵان شار، ساڵێک لەوێ دەبین و کاسبی دەکەین و قازانج دەکەین.» 14ئێوە کە نازانن بەیانی چی دەبێت، ژیانتان چییە؟ چونکە هەڵمێکە، ماوەیەک دەردەکەوێت، دواتر نامێنێت. 15لە جیاتی ئەوە بڵێن: «ئەگەر مەسیحی باڵادەست خواستی لەسەر بوو و ژیاین، ئەمە و ئەوە دەکەین.» 16بەڵام ئێوە شانازی بە لووتبەرزیتانەوە دەکەن، هەموو شانازییەکی ئاواش خراپە. 17بۆیە ئەوەی بزانێت چاکە بکات و نەیکات، گوناه دەکات.\nKSS : یاقوب 4


فیلمی سینەمایی کوردی "زاڵاوا" لە فێستیڤاڵی نێودەوڵەتی "ڤێنیز" پێشوازییه‌کی لێکرا - موکریان بوکان آنلاین | موکریان بوکان آنلاین\nآرشیو : اجتماعی, اخبار کوردستان, سینما و تئاتر, فرهنگ و هنر\nفیلمی سینەمایی کوردی “زاڵاوا” لە فێستیڤاڵی نێودەوڵەتی “ڤێنیز” پێشوازییه‌کی لێکرا\nشناسه خبر : 2812 | تاریخ انتشار : 19 شهریور 1400 - 23:04 | ارسال توسط : خبرنگار\nمەنسوور جیهانی ـ فیلمی سینەمایی "زاڵاوا" یەکەمین بەرهەمی بڵندی سینەماکاری کورد "ئەرسەلان ئەمیری" لە بەشی پێشبڕکێی "هەفتەی ڕخنەگران" لە حەفتاوهەشتەمین خولی فێستیڤاڵی نێودەوڵەتی فیلمی "ڤێنیز" لە وڵاتی ئیتالیا نمایشکرا.\nبه پێی ڕاپۆڕتی موکریان بۆکان ئۆنلاین، فیلمی سینەمایی “زاڵاوا” Zalava لە یەکەمین نمایشی جیهانی خۆیدابه ئاماده‌بوونی هەندێک لە ستافە سەرەکییەکەی له‌وانه: “ئەرسەلان ئەمیری” ده‌رهێنه‌ر، خاتوو “سەمیرا بەرادەری” و “روحوڵڵا بەرادەری” بەرهەمهێنانی ئه‌م فیلمه، “ئایدا پەناهەندە” یه‌کێک له سیناریۆنووسان، “نەوید پوورفەرەج”، “پووریا ڕەحیمی سام” و خاتوو “هودا زەینوالعابدین” ئه‌کته‌رانی ئه‌م به‌رهه‌مه کوردییه، لە سێ سانسی جیاوازدا لەوانە؛ کاتژمێر ۱:۱۵ نیوەڕۆی ڕۆژی چوارشەمە ۸ی سێپتەمبەری ۲۰۲۱ لە سینەمای “پێرلا” Perla و هەروەها لە کاتژمێر ۷:۱۵ و ۷:۳۰ ئێوارێی ڕۆژی پێنجشەمە ۹ی سێپتەمبەری ۲۰۲۱ لە دوو هۆڵی “ئاسترا ۱” Astra 1 و “ئاسترا ۲” Astra 2 لە بەشی پێشبڕکێی سی و شەشەمین خولی “هەفتەی ڕخنەگرانی” Critics’ Week فێستیڤاڵی نێودەوڵەتی فیلمی “ڤێنیز” Venice لە شاری ڤێنیز لە وڵاتی ئیتالیا چووە سەر پەردەی سینەماکان و له لایه‌ن بینه‌رانی ئه‌م فێستیڤاڵه گرینگه پله یه‌که‌ی سینه‌مای جیهان، پێشوازییه‌کی بێوێنه‌ی لێکرا.\nفیلمی کوردی “زاڵاوا” بۆ بەدەستهێنانی خەڵاتی “لۆئیجی دێ لۆرێنتس” Luigi De Laurentiis واتە خەڵاتی “شێری داهاتوو”ی تایبەت بە باشترین فیلمی یەکەم لە بەشی پێشبڕکێی “هەفتەی ڕخنەگران” لە ۷۸مین خولی فێستیڤاڵی نێودەوڵەتی فیلمی “ڤێنیز” لەگەڵ ۶ فیلمی سینەمایی لە وڵاتانی جۆراوجۆری جیهان ڕکابەریی دەکات.\n۷۸مین خولی فێستیڤاڵی نێودەوڵەتی فیلمی “ڤێنیز” بە ناونیشانی کۆنترین فێستیڤاڵی سینەمایی جیهان، بە سەرۆکایەتی “ئالبێرتۆ باربێرا” Alberto Barbera لە ڕۆژانی ١ تا ١١ی سێپتەمبەری ۲۰۲۱ و بە نمایشی کۆمەلێک فیلم لە دەرهێنەرانی وڵاتانی جۆراوجۆری جیهان لە چەندین بەشی پێشبڕکێی و دەرەوەی پێشبڕکێی لە ئیتالیا به‌ڕێوه‌ده‌چێت.


په‌رله‌مانتارێكی عێراق: پاره‌ی دزراوی عێراق تا ئه‌مریكای باشوور ڕۆیشتووه\n3 رۆژ پێش ئێستا 84 جار خوێنراوەتەوە\nپه‌رله‌مانتارێكی عێراق ئاشكرای ده‌كات، له دوای ڕووخانی ڕژێمی به‌عسه‌وه زیاتر له 100 ملیار دۆلار به نایاسایی براوه‌ته ده‌ره‌وه و، پاره‌ی دزراوی عێراق تا ئه‌مریكای باشوور ڕۆیشتووه.\nڕیاز مه‌سعوودی، په‌رله‌مانتاری فراكسیۆنی سائیروون، ده‌ڵێت "100 بۆ 150 ملیار دۆلاری عێراق له دوای ساڵی 2003 به قاچاخ براوه‌ته ده‌ره‌وه. به‌شێك له‌و پاره‌یه‌ش كه حكوومه‌تی عێراق بێئاگایه لێی، به ناوی ده‌زگای هه‌واڵگری و ناو و ژماره‌ی نهێنی، له ڕیزی پاره‌ی به قاچاخ براوی پێش 2003 تۆمار كراوه".\nئه‌و په‌رله‌مانتاره ئاماژه به‌وه ده‌كات، زۆرینه‌ی پاره‌ی دزراوی عێراق له سه‌رده‌می جه‌ی گارنه‌ر و پۆڵ بریمه‌ردا نێردراوه‌ته ده‌ره‌وه.\nهه‌روه‌ها تیشكی خستووه‌ته سه‌ر ئه‌وه‌ی، ئاڵتوونی زۆر له بانكه‌كاندا دزراون و، پرۆسه‌كانی سپیكردنه‌وه‌ی پاره‌یش هه‌یه كه بڕه‌كه‌ی ده‌گاته 100 ملیار دۆلار.\nڕیاز مه‌سعوودی ده‌ڵێت، گه‌وره‌یی قه‌باره‌ی ئه‌و پارانه‌ی كه دزراون و ئاشكرانه‌بوونی شوێنی هه‌ڵگرتنیان، وای له په‌رله‌مانی عێراق كردووه كه بڕی 10 ملیۆن دۆلار وه‌كو خه‌لێت به هه‌ر كه‌سێك ببخشێت كه حكوومه‌ت له شوێنه‌كه‌یان ئاگادار بكاته‌وه.\nلە ڕۆژانی جەژنی قورباندا نزیكەی 124 هەزار هاووڵاتیی سووریا ئاوارەبوون\nسەرۆك وەزیرانی عێراق: هیچ فڕۆكەیەك بۆی نییە بەسەر ئاسمانی وڵاتدا بسووڕێتەوە\nپاش هه‌ژده ساڵ به‌سه‌ر دامه‌زراندنی ئاك پارتی، هه‌وڵی دروستكردنی حیزبێكی نوێ هاتووه‌ته ئاراوه\nله ئێران فڕۆكه‌یه‌كی فێركاری كه‌وته‌خواره‌وه و به‌و هۆیه‌وه دوو كه‌س گیانیان له‌ده‌ستدا\nڕاوێژكارێكی سه‌رۆككۆماری عێراق: ڕوفاتی ژماره‌یه‌ك له ئه‌نفالكراوه‌كان گه‌یه‌نراونه‌ته به‌غدا\nسه‌لاحه‌دین ده‌میرتاش: ڕاستترین سیاسه‌ت بۆ توركیا ئه‌وه‌یه له‌گه‌ڵ كوردانی سووریا گفتوگۆ بكات\nسلێمانی/ شه‌قامی بازنه‌ی مه‌لیک مه‌حمود - گه‌ڕه‌کی کازیوه - پشت نه‌خۆشخانه‌ی هه‌رێم بۆ ناردنی هه‌واڵ و بابه‌ت و سه‌رنج و تێبینییه‌كانتان ده‌توانن په‌یوه‌ندی به‌م ئیمه‌یله‌وه بكه‌ن p[email protected]


ھێزە ئەمنییەکان لە سلێمانی ھەڵمەتی دەستگیرکردن دەست پێ دەکەن - پەرەگراف\nھێزە ئەمنییەکان لە سلێمانی ھەڵمەتی دەستگیرکردن دەست پێ دەکەن\nخۆپیشاندانی ئەمڕۆی خوێندکاران لە سلێمانی\nدەزگا ئەمنییەکانی سلێمانی سوورن لەسەر ئەوەی کەسانێک لەناو خۆپیشاندانی خوێندکاراندا بوون کە ئاڕاستەی خۆپیشاندانەکەیان گۆڕیوە بۆ توندوتیژی و بە مەبەستی تێکدان ئەو کارەیان کردووە، ھەڵمەتی دەستگیرکردنی ئەو کەسانە دەست پێ دەکەن.\nسەرچاوەیەکی باڵای ئەمنیی بۆ پەرەگراف وتی "ھێزە ئەمنییەکان دەستیانکرد بە دەستگیرکردنی ئەو کەسە تێکدەرانەی کە داواکاریی خوێندکارانیان بەکارھێنا بۆ تێکدانی شارو شێواندنی شەقام و بیناو باڵەخانەکان".\nسەرچاوەکە وتیشی "ئەوانەی دەستگیر دەکرێن خوێندکارنین و تێکدەری خۆپیشاندانەکان بوون"، زانیاریی زیاتری لەبارەی ژمارەی ئەوکەسانەو ناسنامەو ئەو بەڵگانە ئاشکرا نەکرد کە لەبەردەست ھێزە ئەمنییەکاندان لەوبارەیەوە.\nھاوکات لیژنەی باڵای ئەمنیی سلێمانی، لە ڕاگەیەندراوێکدا، دەڵێت "تێكدانی ئارامی و جوڵەی ژیانی خەڵك بەهیچ جۆرێك رێگەپێدراو نیەوهێڵی سوورە، سەرپێچیكاران رووبەڕووی توندترین سزای یاسایی دەبنەوە".\nلیژنەی ئەمنیی، دەشڵێت "خۆپیشاندان بەشێوازێكی ئارام و شارستانانیانە دیوێكی جوانی كایەكانی دیموكراسیە، رێز لەداواكانیخوێندكاران دەگرین، پەیامەكانیان گەیشتوەتە بەرزترین ئاستی هەڕەمی دەسەڵاتی رەسمی حكومەت، هێزە ئەمنیەكان رێنمایی پێویستكراون كە بەوپەڕی رێزەوەو مامەڵە لەگەڵ خۆپیشاندەرە راستەقینەكان بكەن".\nئەوە لەکاتێکدایە پۆلیسی سلێمانی، دوێنێ لە ڕاگەیەندراوێکدا لەبارەی خۆپیشاندانی دوێنێ، وتی "هه‌ندێك له ئاماده‌بووانی خۆپیشاندانه‌كه‌كه به‌پێی زانیارییه‌كانی به‌رده‌ست ئێمه گه‌یشتوه‌و به‌ڵگه‌ی ته‌واومان لایه كه خوێندكار نین، ده‌ستیانكرد به به‌رد هاویشتن به ئاراسته‌ی هێزی‌چالاكی مه‌ده‌نی‌و هێرشكردنه سه‌ریان به‌چه‌قۆو بۆكس خه‌نجه‌ر".\nلە هەر چوار پارێزگاكەی هەرێم، ئەمڕۆ خوێندكاران خۆپیشاندانی بەرفراوانیان ئەنجام دا. جەختیان كردەوە كە دەرماڵە مافێكی سەرەتایی خۆیانە و هیچ پاساوێك بۆ پێنەدانی لەلایەن حكومەتەوە نەماوە.\nهێزە ئەمنییەكان توندوتیژیی زیاتریان بۆ دامركاندنەوەی ناڕەزایەتییەكان بەكار هێنا بە تایبەت لە سلێمانی، ژمارەیەك خوێندكار بریندار ودەستگیر كران، بەشێک لە خۆپیشاندەرانیش بە تووندی ھێرشیان کردەسەر پۆلیس.\nگرتەی ڤیدیۆیی شەقهەڵدان لە سەری خوێندكارێك لەلایەن بەرپرسێکی ئەمنییەوە لە خۆپیشاندانی سلێمانی، كاردانەوەی توندی لە تۆڕەكۆمەڵایەتییەكان بەدوادا هات.


NRT TV | کوردستان | سەنتەرى میترۆ بۆ حکومەت: کارى ڕۆژنامەنوسان بە کەم تەماشا مەکەن\nسەنتەرى میترۆ بۆ حکومەت: کارى ڕۆژنامەنوسان بە کەم تەماشا مەکەن\nسەنتەرى میترۆ ڕایگەیاند، داواکارین لە حکومەت کارى ڕۆژنامەنوسان بە کەم تەماشا نەکەن و دەشڵێت، لە ماوەى ڕۆژانى قەدەغەکردنى هاتوچۆدا لە لایەن وەزارەتى ناوخۆى حکومەتى هەرێم نۆ پێشێلکارى بەرامبەر ڕۆژنامەنووسان و دەزگاکانى ڕاگەیاندن تۆمارکراون.\nسەنتەرى میترۆ بۆ داکۆکیکردن لە ڕۆژنامەنووسان لە ڕاگەیەندراوێکدا بڵاویکردەوە، لە سێ هەفتەی رابردوودا نۆ پێشێلکارى بەرامبەر ڕۆژنامەنووسان و دەزگاکانى ڕاگەیاندن تۆماکراون کە بەشێوەیەک، لە ناویاندا ڕۆژى ١٤ ى ئازار رێگری لە هەكار ئامێدی بێژەری كەناڵی ئێن ئاڕ تى کراوە لە چوارتاوە بەرەو ئۆفیسی كەناڵەکەى لە رۆژی ١ی ئازار لە كۆمەڵگەی گومرگی حاجی ئۆمەران، لە ناحیەی حاجی ئۆمەران رێگری كرا لە پەیامنێری رۆژنیوز زۆزگ حەمەد مینە و رۆژی ٢٢ی ئازار، لە كاتی ڕوماڵی ڕاستەوخۆدا لە شاری سلێمانی كامێرامانی سایتی ناسنیوز ئاودێر عومەر لەلایەن هێزێكی ئاسایشەوە ڕێگری لێكراو و ئازار دراوە.\nئاماژەبەوەشکراوە، ڕۆژى ٢٥ی ئازار لە ناحیەی چوارقورنەی سەر بە ئیدارەی راپەڕین بازگەیەكی هێزەكان ٧٠ى هێزی پێشمەرگە، رێگرییان لە دوو تیمی كەناڵی سپێدە و پەیام كرد کە پێکهاتبون لە بڕوا عەلی، بەرزان ئەحمەد، رێناس ئەرسەلان کە دەچوون بۆ وەرگرتنی ئاماری توشبوان، بەڵام وەك خۆیان باسیدەكەن "هێرشیان بۆ هێناون و سوكایەتیان بە تیمەكان كرد".\nئەوەشخراوەتەڕوو، نیوەڕۆی ٢٤ی ئازار لە كاتی روماڵكردنی جموجۆڵی لەناكاوی بازاڕی دۆلارفرۆشانی شاری سلێمانی، هێزێكی ئاسایشی ناوخۆ بە دەمانچەی كارەبایی هێرشیانە كردە سەر تیمێكی كەناڵی ناوخۆییBMC ، كە پێكهاتبوون لە وێنەگر و پەیامنێری كەناڵەكە زانا جەلال، پێشەوا بەختیار.\nباسلەوەشکراوە، رۆژی ٢٢ی ئازار بنكەی پۆلیسی داسنیا لە پارێزگای دهۆك تیمی كەناڵی سپێدەیان دەسبەسەر كرد کە پێکهاتبوون لە ئازاد سعید، پەیامنێر و محەمەد حسێن، كامێرامان، رۆژی ٢٠ی ئازار لەسەر سكاڵای ئەندامێكی پەرلەمانی كوردستان، ئومێد حاجی بەڕۆشكی لە سایتی پرس میدیا لەلایەن بنكەی پۆلیسی نەورۆز دەستبەسەركرا.\nهەروەها، نیوەڕۆی ٢٠ی ئازار سەفین حەمید و شڤان هەركی لە ئاژانسی AFP و میدل ئیست ئیمێجس، ویستویانە بچنە ئاكرێ پابەندبوونی هاوڵاتیان بە رێنمایی تەندروستی و بڕیاری قەغەكردنی هاتووچۆن روماڵبكەن، لە بازگەی پردی بێخمە رێگرییان لێكرا و لە ٢٢ی شوبات لە لایەن پۆلیسی شەقلاوە، هونەر مزوری، كارمەندی جەزیرە دەست بەسەركرا و بە كەفالەتی ١٠ ملیۆن دینار ئازادكرا.\nئەوەش لەکاتێکدایە، بە پێى ڕاگەیەندراوى ژمارە ١١ كە لە ١٣ی ئازار دەچووە، واژۆی رێبەر ئەحمەد، وەزیری ناوخۆی لەسەرە و ئاڕاستەی هەردو پارێزگای هەولێر و سلێمانی كراوە و تێیدا هاتوە "بڕیاری قەدەغەکردنى هاتوچۆ لە نێوان شارەكاندا، رۆژنامەنووس و كارمەندانی دەزگاكانی راگەیاندن ناگرێتەوە، بە مەرجێك لە كاتی هاتن و چوندا باجی ئەو دەزگایەیان پێبێت كە كاری تێدادەكەن".


◄ نتیجه: Found 285, page 1 of 29 Items per page: 🗐 1 🗐 5 🗐 10 🗐 25 🗐 50 🗐 100\n📕 24 سەعات لەخەو و بێداریدا کتاووخانە\n📅 زمان اضافه کردن Apr 1 2021 5:24PM\n✍ اسم بازنگر زریان عەلی\n👁 اێ بەخشە 30 گل سئرکریائە(دێینە)\n24 سەعات لەخەو و بێداریدا نوسەر سەمەدی بەهرەنگی [ فرەتر(ویشتر)... 👁] ✖ ✖ 0 1 ✔ 90% ✍ ر.ک. 1-4-2021 17:24:01\n👁 اێ بەخشە 7,705 گل سئرکریائە(دێینە)\n👁 اێ بەخشە 2,274 گل سئرکریائە(دێینە)\n📕 ئابجی خانم کتاووخانە\n📅 زمان اضافه کردن Jul 19 2020 10:01AM\n👁 اێ بەخشە 234 گل سئرکریائە(دێینە)\nنووسەر: سادق هیدایەت وەرگێڕان: مەسعوود تەهازادە [ [ فرەتر(ویشتر)... 👁] 📕 ✖ 0 0 ✔ 99% ✍ ز.س. 19-7-2020 10:01:34\n👁 اێ بەخشە 4,003 گل سئرکریائە(دێینە)\n📕 ئازادی و خیانەت لە ئازادی کتاووخانە\n📅 زمان اضافه کردن Jul 25 2018 10:29AM\n👁 اێ بەخشە 8,893 گل سئرکریائە(دێینە)\nشەش دوژمنی سەربەستی مرۆڤ نووسەر: ئایزا بێرلین و [ فرەتر(ویشتر)... 👁] 📕 ✖ 0 2 ✔ 99% ✍ ز.س. 25-7-2018 10:29:53\n📕 ئاشنابوون بە ئەرستۆ 2 کتاووخانە\n📅 زمان اضافه کردن May 27 2019 2:18PM\n👁 اێ بەخشە 1,284 گل سئرکریائە(دێینە)\nوەرگێرانی: رێباز مستەفا نووسینی:پۆل ستراتێرن وەر [ فرەتر(ویشتر)... 👁] ✖ ✖ 0 0 ✔ 99% ✍ ز.س. 27-5-2019 14:18:09\n📕 ئاشنابوون بە بێرتراند راسل کتاووخانە\n📅 زمان اضافه کردن Jul 29 2018 9:22PM\n👁 اێ بەخشە 2,336 گل سئرکریائە(دێینە)\nپۆڵ ستراتێرن لە فارسیەوە: مەجید مارابی [ فرەتر(ویشتر)... 👁] 📕 ✖ 1 1 ✔ 99% ✍ ز.س. 29-7-2018 21:22:23\n📕 ئاشنابوون بە پۆپۆلیزم بەرگی 1 کتاووخانە\n📅 زمان اضافه کردن Sep 2 2018 8:19PM\n👁 اێ بەخشە 2,002 گل سئرکریائە(دێینە)\nوەرگێرانی: ب - لیڤا ساڵی چاپ: 2016 شوێنی چاپ: سل [ فرەتر(ویشتر)... 👁] 📕 ✖ 0 1 ✔ 99% ✍ ز.س. 2-9-2018 20:19:52\n📕 ئاشنابوون بە تۆماس مۆر کتاووخانە\n📅 زمان اضافه کردن Sep 1 2018 4:16PM\nلە فارسییەوە وریا غەفووری ئەرسەالن حەسەن ساڵی [ فرەتر(ویشتر)... 👁] 📕 ✖ 0 1 ✔ 99% ✍ ز.س. 1-9-2018 16:16:27


بابه‌ت فلته‌ر كراوه به‌پێی به‌روار: شەممە, 12 ئەیلول 2020 - ژووری بازرگانی و پیشه‌سازی هه‌ولێر\nتۆ لێرەیت: ErbilChamberبابه‌ت فلته‌ر كراوه به‌پێی به‌روار: شەممە, 12 ئەیلول 2020\nشەممە, 12 ئەیلول 2020 08:35\nله داهاتوويه‌كى نزيكدا، ديدارى بازرگانى نێوان كۆمپانياكانى هه‌رێمى كوردستان و وڵاتى بولگاريا به شێوه‌ى (ئۆنلاين) سازده‌كرێ\nرۆژى 8/9/2020 د. دارا جه‌ليل خه‌يات سه‌رۆكى ژوور پێشوازى كرد له ڤاسيل ڤاسيليڤ به‌ڕێوبه‌رى به‌شى بازرگانى و ئابوورى له باڵيۆزخانه‌ى بولگاريا له عێراق.\nله ديدارێكدا سه‌دره‌ددين كه‌مال و عه‌بدولكه‌ريم مسته‌فا ئه‌ندامانى ئه‌نجومه‌نى كارگێڕى ژوور ئاماده‌بوون باس له په‌يوه‌ندييه بازرگانييه‌كانى نێوان هه‌رێمى كوردستان و وڵاتى بولگاريا كرا.\nڤاسيليڤ وتى: له مانگه‌كانى سه‌ره‌تاى سه‌رهه‌ڵدانى ڤايرۆسى (كۆڕۆنا) ئاستى بازرگانى نێوان بولگاريا له‌گه‌ڵ عێراق و هه‌رێمى كوردستان زۆر دابه‌زى به‌ڵام له ئێستادا باشه، ئێمه هه‌وڵ ده‌ده‌ين په‌ره‌ى زياتر به په‌يوه‌ندييه‌كانمان بده‌ين له‌گه‌ڵ عێراق و هه‌رێمى كوردستان.\nبه‌ڕێوبه‌رى به‌شى بازرگانى و ئابوورى له باڵيۆزخانه‌ى بولگاريا وتيشى: له‌م بارودۆخه‌ى ئێستادا به‌هۆى ئه‌م په‌تايه ده‌توانين به هاوكارى ژوورى بازرگانى هه‌ولێر ديدارێكى ئۆنلاين رێكبخه‌ين له نێوان كۆمپانياكانى هه‌ردوولا.\nد. دارا سه‌رۆكى ژوور خۆشحاڵى خۆى ده‌ربڕى ئاماده‌يى خۆى نيشاندا بۆ رێكخستنى ئه‌م ديداره هيواى خواست بتوانن له‌م ديداره زياتر تيشك بخه‌ينه سه‌ر ئه‌و كۆمپانيايانه‌ى كه كوردستان له ئێستادا پێويستى پێ يه‌تى له سێكته‌ره‌كانى كشتوكاڵ، پيشه‌سازى و گه‌شت وگوزار.


لیژنەی تەندروستی: لەڕۆژێكدا 5 هەزار كەس تووشی كۆرۆنا دەبن - تۆڕی میدیایی خەڵک\nلیژنەی تەندروستی لە پەرلەمانی عیراق، پێیوایە ڕەوشی پەتای كۆرۆنا تائێستاش لەژێر كۆنترۆڵدایە، بەڵام پێشبینی دەكات لە حاڵەتی ناپابەندیی هاووڵاتیان بە ڕێكارە تەندروستییەكان، ژمارەی تووشبوونی ڕۆژانە بەربەرستی 5 هەزار كەس تێبپەڕێنێت.\nئەمڕۆ سێ شەممە، ئاژانسی فەرمی (العراقیە) لە زاری جەواد موسەوی، ئەندامی لیژنەی تەندروستی لە پەرلەمانی عیراق، بڵاویكردەوە”بەشێوەیەكی بەرچاو بەرزبوونەوەی ژمارەی تووشبوان بە ڤایرۆسە كۆرۆنا بەدی دەكرێت، بەڵام تائێستا ڕەوشەكە لەژێر كۆنترۆڵی وەزارەتی تەندروستیدایە و مەترسییەكی گەورە دروست نەبووە”.\nموسەوی پێشبینی كرد”ژمارەی تووشبوون بگاتە 5 هەزار لەماوەی چەند ڕۆژی داهاتوو، گەر هاووڵاتیان بەردەوام بن لەسەر پابەندنەبوون بە ڕێكارەكانی خۆپارێزیی كە لەلایەن حكومەتەوە بۆ سنورداركردنی جووڵەی هاووڵاتیان دیاریی كراوە، بە تایبەتیش لە شوێنە قەرەباڵغەكان كە چڕی دانیشتوان تێیاندا زۆرە وەك مۆڵ و بازاڕەكان”.\nئەو ئەندامەی لیژنەی تەندروستی عیراق دەڵێت”لەماوەی هەفتەی داهاتوودا ڕێنمایی نوێ بۆ سنورداركردنی جوڵەی هاووڵاتیان لە هەندێك لە شوێنە مەترسیدارەكاندا دادەنرێت”، بەدووریشی زانی قەدەغەكردنی نیمچە گشتگیر بسەپێنرێتەوە، بەو پێیەی “ژمارەی تووشبوان لەژێر كۆنترۆڵدایە”.\nئامارێكی نوێی كۆرۆنا بڵاوكرايەوە\nخەڵك- وەزارەتی تەندروستی عیراق ئاشكرای دەكات، 137 حاڵەتی نوێی تووشبوون بەڤایرۆسی كۆرۆنا تۆماركراوە و 85 كەسیش چاكبوونەتەوە و حاڵەتێكی مردن بە كۆرۆنا…\nبە مووشەك و فڕۆكەی بێفڕۆكەوان هێرشكرایە سەر بنكەی عەین ئەسەد\nخەڵك- سەرچاوەیەكی ئەمنی ڕایدەگەیەنێت، بە مووشەك و فڕۆكەی بێفڕۆكەوان هێرشكرایە سەر بنكەی عەین ئەسەد لە ئەنبار. (زیاتر…)\nخەڵك- سەرچاوەیەك لە وەزارەتی تەندروستی حكومەتی سعودیە ئاشكرایكرد، ئەمڕۆ چوار شەممە یەكەم تووشبوویان بە ڤایرۆسی ئومیكرۆن لە شاری مەككە تۆمار كرد،…\nخانەنشینانی عێراق لەگەڵ مووچەكانیاندا 100 هەزار دیناری بەخشین وەردەگرن\n01 نیسان 2022 3.45 pm\nخەڵك- لە عێراق لەگەڵ دابەشكردنی مووچەدا خانەنشینان 100 هەزار دیناری كەمدەرامەتیش وەردەگرن، ئەو خانەنشینانە دەگرێتەوە…


ژیان | جیهان | تەندروستی جیهانی: گومان دەكەین 800 ملیۆن كەس تووشی كۆرۆنا بوو بن\nتەندروستی جیهانی: گومان دەكەین 800 ملیۆن كەس تووشی كۆرۆنا بوو بن\n2020-10-06 | 141 جار خوێندراوەتەوە\nرێكخراوی تەندروستی جیهانیی گومانی هەیە لە ژمارەی راستەقینەی تووشبووانی كۆرۆنا و دەڵێت لەوانەیە ژمارەی راستەقینەی لە ئاستی جیهاندا نزیكەی 800 ملیۆن كەس بێت.\nمایك راین، بەڕێوەبەری جێبەجێكاری بەرنامەی فریاكەوتنی تەندروستی لە رێكخراوی تەندروستی جیهانی رایگەیاند: گومانیان هەیە یەك كەس لە هەر 10 كەس لە سەرتاسەری جیهاندا تووشی ڤایرۆسی كۆڕۆنا بوون بەڵام ئەوشە ناكاتە ئەوەی لە هەمووو شوێن و ناوچەیەكدا وەك یەك بێت.\nراین روونیكردەوە كە جیاوازی هەیە لە نێوان شار و گوند و گروپەجیاوازەكانەوە ودەشڵێت ئەو پێشبینی و گومانەی هەیانە "مانای ئەوەیە كە هێشتا زۆرینەی زۆری دانیشتووانی جیهان لە مەترسیدان، دەزانین كە ئەو پەتایە بەردەوام لە گەشەسەندندایە".\nئەوەش لە كاتێكدایە كە رێكخراوەكە تا ئێستا بە فەرمی تووشبوونی 35 ملیۆن و 700 هەزار كەسی راگەیاندووە، ئەوەش داتای فەرمی وڵاتان و هەرێمەكانی جیهانە كە بەشێك لە تووشبووانی كۆرۆنا لە جیهاندا تۆمار نەكراون.


(1,060) جار خوێندراوەتەوە\nئايدياڵى زوهد، خۆى له‌سه‌ر بنه‌ماى فشارێكى ناوه‌كى درووستنابێت به‌ڵكو له‌سه‌ر بنه‌ماى جۆرێك ناوه‌كيبوونه‌وه درووستده‌بێت و ده‌بێته به‌شێك له بوونى مرۆڤ. ئه‌مه‌ش به‌و مانايه دێت كه چێژى زياده وه‌ك ديوه شاراوه‌كه‌ى ياسا هێزى پێده‌به‌خشێت. زۆپانچيچ ئاماژه به‌وه ده‌كات كه له هه‌لومه‌رجێكى له‌م جۆره‌دا ياسا خۆى ده‌بێته تاكه ڕياڵ. سه‌ركه‌وتنى ئايدياڵى زوهد، ڕێك بريتييه له‌و ڕاستييه‌ى كه له خاڵێكى تايبه‌تدا، ئايدياڵى زوهد پانتايى ئه‌زموونى مرۆڤ داگيرده‌كات و به‌ده‌ستيه‌وه ده‌گرێت و له‌به‌ر ئه‌مه‌شه كه ياسا(له‌ژێر ناوى ئايدياڵى زوهددا) نه‌ك هه‌ر ڕێگر نيه به‌ڵكو په‌يوه‌ندييه‌كى ناوه‌كى له‌گه‌ڵ زياده‌ى ئاره‌زوو و ژوويسانس‌دا درووستده‌كات. خاڵه گرنگه‌كه ئه‌م په‌يوه‌ستبوونه‌ى چێژى زياده و ياسايه. بۆنمونه، ده‌توانين ئاماژه به ياسا نه‌نوسراوه‌كانى فه‌زا سه‌ربازييه‌كان، قوتابخانه‌كان، كۆڕوكۆمه‌ڵه برايه‌تييه‌كان(Fraternity) بكه‌ين(بۆنمونه له فيلمى Full Metal Jacket دا). له هه‌ر ژينگه و فه‌زايه‌كدا كۆمه‌ڵێك لينك و ئه‌ڵقه و په‌يوه‌ستى هه‌يه كه ده‌كه‌ونه سه‌رووى ڕێسا ڕه‌سمى و ڕاشكاوه‌كانه‌وه. ئه‌مانه عاده‌ته‌ن له زياده و نه‌ست ده‌ئاڵێن و جۆره‌ها ڕه‌فتارى لاده‌رانه‌ى سێكسى و ڕه‌گه‌زپه‌رستيى وه‌ك ته‌واوكه‌رى ياساى لێ ده‌ئاڵێن. ئه‌وه‌ى له كۆمه‌ڵگاى پۆستمۆدێرن و چێژپه‌رستدا ڕووده‌دات، ئاوه‌ژووبوونه‌وه‌ى ئه‌م په‌يوه‌ندييه‌ى نێوان فۆرمه ڕه‌سمييه‌كه‌ى ياسا و ديوه قێزه‌ونه‌كه‌يه‌تى. لێره‌دا واده‌رده‌كه‌وێت كه له‌م لێك‌ئاڵانه‌ى زياده و ئايدياڵى زوهد وه‌ك ياسا، ئه‌م دوو ديوه په‌يوه‌ستده‌بن به‌يه‌كتره‌وه. ده‌توانين ئه‌م په‌يوه‌ستبوونه وه‌ك په‌يوه‌ستبوونى نێوان ڕێسا(قاعيده) و ئاوارته(ئيستيسنا) به‌راوردبكه‌ين. وه‌كچۆن ئاگامبێنيش ئاماژه‌ى بۆ ده‌كات، ئاوارته(دۆخى نائاسايى) هێنده به‌رده‌وام ده‌بێت تاكو ده‌بێته ڕێسا. ده‌توانين په‌يوه‌ست به‌م ديوه قێزه‌ون و شاراوه‌يه‌وه، فرمان و كاركردى سوپه‌رئيگۆ(منى باڵا) ڕوونبكه‌ينه‌وه. گه‌رچى سوپه‌رئيگۆ چه‌مكێكه په‌يوه‌نديى به ده‌روونشيكارييه‌وه هه‌يه، به‌ڵام وه‌ك ده‌زانين پێشتر نيچه زۆرێك له دۆزينه‌وه‌كانى فرۆيدى به شێوه‌ى ديكه پۆڵێنبه‌ندى كردبوو. نيچه له كتێبى (ڕه‌چه‌ڵه‌كناسيى ئه‌خلاق)دا جه‌خت له‌سه‌ر ئه‌وه ده‌كاته‌وه كه هه‌ر جۆره سيسته‌مێكى به‌هادانانى ئه‌خلاقى، سه‌ره‌نجام ڕيشه‌كه‌ى ده‌چێته‌وه سه‌ر ئاڵوگۆڕى ئازار. (خۆى ده‌ڵێت:) "هه‌موو شته باشه‌كان، ڕيشه‌يان له خوێن و نه‌گبه‌تى‌دايه". چه‌مكه ئه‌خلاقييه‌كان، دواجار له‌سه‌ر ئاڵوگۆڕى ئازار به‌ندن: تۆڵه‌سه‌ندنه‌وه. هه‌ر له‌ڕێگه‌ى ئه‌م ئاڵوگۆڕى ئازاره‌وه‌يه كه ويژدان درووستده‌بێت. نيچه له كتێبى ڕه‌چه‌ڵه‌كناسيى ئه‌خلاق‌دا، وه‌ك بوونه‌وه‌رێك سه‌يرى مرۆڤ ده‌كات كه گفت‌ده‌دات، گفتێك كه بڕياره له ئاينده‌دا بێته‌دى. به‌م جۆره مرۆڤ پێويستى به ويست و ئيراده‌يه‌كه كه به‌سه‌ر تێپه‌ڕينى زه‌مه‌ندا زاڵ ببێت و ڕێ له بيرچوونه‌وه‌ى "گفت" بگرێت. به‌ڵام ئه‌م بيرنه‌چوونه‌وه‌يه چۆن ده‌ڕه‌خسێت؟ ويستى مرۆڤ: مرۆڤ وه‌ك بوونه‌وه‌رێك كه گفت‌ده‌دات، به‌ديهێنه‌رى جۆرێك له ياده‌وه‌رى و زاكيره‌يه. درووستكردنى زاكيره و ياده‌وه‌رى، له ئه‌نجامى دانانى كاريگه‌رييه‌وه له‌سه‌ر ويست ده‌ڕه‌خسێت. ئه‌م كاريگه‌رييه، له‌ڕێگه‌ى ئازاردان و داخكردنه‌وه درووستده‌بێت. به‌هۆى جۆرێك له داخكردن و ئازاردانه‌وه‌يه كه ويژدانى مرۆڤ درووستده‌بێت. ئه‌م ويژدانه گوزارشته له سيسته‌مێكى جێگيرى ئاڵوگۆڕى يه‌كسانى ئازاره‌كان. ئاڵوگۆڕكردنى بڕێك ئازار له‌گه‌ڵ ئازارێكى تردا كه له‌گه‌ڵ ئازارى يه‌كه‌مدا هاوبه‌ها و يه‌كسانه و قابيلى ئاڵوگۆڕيشه. بۆ تێگه‌يشتنى باشتر له‌م پرسه، واباشتره به‌راوردێك بكه‌ين له‌نێوان ئاڵوگۆڕى به‌ها لاى ماركس و ئاڵوگۆڕى ئازار لاى نيچه.\nله ماركسيزمى كلاسيكدا، درووستبوونى به‌ها له قۆناغى به‌رهه‌مهێنان و ئاڵوگۆڕى كار و سه‌رمايه‌دا، ناتوانێت به‌باشى درووستبوونى زياده‌به‌ها ڕوونبكاته‌وه. به بۆچوونى "كارتانى"، نابێت ئاڵوگۆڕ ته‌نيا وه‌ك ئاڵوگۆڕى كار و سه‌رمايه وه‌ربگرين له كايه‌ى به‌رهه‌مهێناندا، به‌ڵكو ده‌بێت له ئاستێكى به‌رفراوانتردا له پانتايى سووڕى كاڵاكاندا وه‌ريبگرين. واته له‌و جێيه‌دا كه كرێكار نه‌ك هه‌ر وه‌ك هێزێكى خاوى به‌رهه‌مهێن به‌ڵكو وه‌ك مه‌سره‌فكاريش ده‌رده‌كه‌وێت. ئالێره‌دايه كه زياده‌به‌ها(وه‌ك ڕۆحى ئابوريى سه‌رمايه‌دارى) به ماناى ئابوريى وشه‌كه درووستده‌بێت. درووستبوونى زياده‌به‌ها له پانتايى سووڕ و ئاڵوگۆڕدا ڕووده‌دات نه‌ك پانتايى جوداى به‌رهه‌مهێنان. گه‌ر دواى ئه‌م باسه بكه‌وين سه‌باره‌ت به ئاڵوگۆڕى ئازار، ئه‌وا سيسته‌مى سزادان و تۆڵه‌كردنه‌وه‌ش هه‌ر له‌سه‌ر ئه‌م حيساباته بنياتنراوه، هه‌ر له‌سه‌ر يه‌كسانيى ئێش و ئازاره كه كاركردنه‌كه‌ى له ئاڵوگۆڕى ڕووتى دووكه‌س تێده‌په‌ڕێت. مرۆڤه‌كان له پانتايى ڕه‌مزى‌دا، ئاڵوگۆڕ به‌هۆى ئه‌ويترى گه‌وره‌وه ئه‌نجامده‌ده‌ن. مرۆڤه‌كان به‌نێوانگريى پانتاييه‌كى گه‌وره‌ى ده‌لاله‌ته‌كان و نێوانگره‌كان په‌يوه‌ندى له‌گه‌ڵ يه‌كتردا درووستده‌كه‌ن؛ وه‌كچۆن پاره، هه‌روه‌ك ئه‌ويترى گه‌وره، ئاڵوگۆڕ له پانتايى مه‌سره‌فدا ده‌ڕه‌خسێنێت. لێره‌دايه كه ئاڵوگۆڕ له فۆرمه ئاسايى و جێگيره‌كه‌ى خۆى ده‌چێته‌ده‌رێ و ڕه‌هه‌نده زياده و ته‌قينه‌وه‌ئاساكه‌ى ده‌رده‌كه‌وێت. لێره‌دايه كه ڕاز و نهێنيى سه‌رمايه ئاشكراده‌بێت: بۆ سه‌رمايه، به‌رهه‌مهێنانى كاڵا مه‌سه‌له‌يه‌كى لاوه‌كييه. سه‌رمايه وه‌ك شتێكى وه‌ڕسكه‌ر سه‌يرى به‌رهه‌مهێنانى مادى ده‌كات. ئه‌وه‌ى گرنگه و كۆى لۆژيكى سه‌رمايه‌ش په‌يڕه‌وى ده‌كات بريتييه له كه‌ڵه‌كه‌كردن(accumulation). ئه‌وه‌ى له‌ژێر ناونيشانى دونياى مادى و خراپه و ...ده‌رگيرى سه‌رمايه‌يه، ته‌نيا ڕوويه‌كى لاوه‌كييه له سيما سه‌ره‌كييه‌كه‌ى لۆژيكى سه‌رمايه. سنورێكى مادييه كه بۆ "نه‌گبه‌تى"، به‌سه‌ر سه‌رمايه‌دا سه‌پێنراوه. هه‌ر له‌به‌ر ئه‌مه‌شه كه لۆژيكى سه‌رمايه به باشترين شێوه له بۆرس و ڕه‌وتى ئه‌بستراكتى دارايى و كرێدت(Credit )دا ده‌بينرێت. ئاره‌زووه شێتانه‌كه‌ى سه‌رمايه بۆ ناكۆتا، له پانتايى ئاڵوگۆڕدا ده‌ته‌قێته‌وه و له دۆخى يه‌كسانى ده‌رده‌چێت و بريكارێكى ناكۆتا دێنێته‌ناو هاوكێشه كۆتاداره‌كانه‌وه.\nئێستا گه‌ر بگه‌ڕێينه‌وه بۆ ئاڵوگۆڕى ئازار، ئه‌وا شته ناكۆتا و زياده‌كه، بريتييه له گوناهـ . گوناهـ ئه‌و شته‌يه كه ئاڵوگۆڕى ئازار له ئاستێكى به‌رفراوانتردا پيشانده‌دات(كه له ئاستى په‌يوه‌نديى دووكه‌س تێده‌په‌ڕێت). به‌پێى وته‌كه‌ى قه‌ديس پۆڵس، ئه‌وه ياسا خۆيه‌تى كه سنور ده‌كێشێت و ئاره‌زووى شكاندنيشى درووستده‌كات. ئه‌وه ياسا خۆيه‌تى كه ده‌بێته سه‌رچاوه‌ى گوناهـ . گوناهـ هيچ نيه جگه له ئيراده‌يه‌ك كه ملكه‌چى ياسا بووه و له بازنه‌يه‌كى به‌تاڵدا گيريخواردووه. په‌يوه‌ستيى نێوان چێژى زياده و گوناه، ده‌بێته‌هۆى ئه‌وه‌ى كه گوناه ببێته قه‌رزێكى ناكۆتا. ڕێك به‌و جۆره‌ى كه له زمانى ئه‌ڵمانى‌دا وشه‌ى Schuld هه‌م به ماناى گوناه دێت و هه‌م به ماناى قه‌رزيش. له‌م ئاره‌زووكردنه‌ى ناكۆتادايه، كه گوناه و چێژى زياده ده‌بنه‌يه‌كێك و گوناه وه‌ك ڕۆحى ياسا خۆى ده‌رده‌خات و ڕووبه‌ڕووى سوپه‌رئيگۆ ده‌بينه‌وه. سوپه‌رئيگۆ ڕووبه‌ڕووى گوناه و قه‌رزێكى قه‌ره‌بوونه‌كراوه‌مان ده‌كاته‌وه، گوناه وه‌ك ڕه‌گه‌زێكى پێوانه‌نه‌كراو دێته‌ناوه‌وه و ئاڵوگۆڕى هاوسه‌نگانه‌ى ئازار له جووڵه‌يه‌كى ناكۆتادا ده‌ته‌قێنێته‌وه. له‌به‌رامبه‌ر ياساى سوپه‌رئيگۆدا، مرۆڤ هه‌رچه‌ند هه‌وڵبدات قه‌ره‌بووى ئه‌م گوناهه بكاته‌وه؛ ئه‌وا گوناهبارييه‌كه‌ى زياترده‌بێت. ئاره‌زوو، له‌ڕێگه‌ى ناكۆتابوون و لێك‌ئاڵانى ياسا و چێژى زياده‌وه ده‌رگيرى ئه‌م قه‌رزه قه‌ره‌بوونه‌كراوه‌يه ده‌بێت. ئه‌مه ئه‌وكاته ڕووده‌دات كه ياساى سوپه‌رئيگۆ وه‌رده‌ڕگه‌ێت بۆ فه‌رمانى چێژوه‌رگرتن. ياساى سوپه‌رئيگۆ، له دونياى چێژپه‌رستانه‌ى ئه‌مڕۆدا، فه‌رماندان نيه به‌وه‌ى خۆت له چێژ دووربگريت و چاوپۆشيى لێ بكه‌يت، به‌ڵكو ڕاسته‌وخۆ فه‌رمانكردنه به‌وه‌ى هه‌رده‌بێت چێژوه‌ربگريت. له‌م فه‌رمانه‌دايه كه ده‌توانين بونيادى ئه‌خلاقيى چێژپه‌رستيى ئه‌مڕۆ ببينين.\nبۆ كۆتاييهێنان به باسه‌كه، ئاوڕ له لۆژيكى لێخۆشبوون و به‌خشينMercy) ) ده‌ده‌ينه‌وه. دياره Mercy لێره‌دا به‌ر له‌وه‌ى به ماناى لێخۆشبوون بێت، به ماناى له‌بيركردن و به‌بيرنه‌هێنانه‌وه دێت. واته جۆرێك له تواناى به‌بيرنه‌هێنانه‌وه(و بيربردنه‌وه). به وته‌ى نيچه، ئه‌و سوبێكته ده‌توانێت به‌سه‌ر نيهيڵيزمدا سه‌ركه‌وێت كه ده‌سه‌ڵات و سامانى هه‌بێت؛ ئه‌مه به‌و مانايه نايه‌ت كه سوبێكت به‌رگه‌ى ئێش و ئازار بگرێت و له‌سه‌ر ئه‌م بنه‌مايه قه‌رزارى ئه‌وانيتر بێت. به‌ڵكو ده‌بێت له ساتى ئه‌زموونكردنى ئێش و ئازاردا، ڕێ له‌وه بگرێت كه ئه‌م ئێش و ئازاره ببێته‌هۆى بنه‌ماى سه‌ره‌كيى به‌سوبێكتبوونى. ئه‌م سوبێكته ڕێنادات كه ئازار بيكاته قوربانى و قوربانييه‌كى لێ درووستبكات. ڕێنادات كه چێژى به‌قوربانيبوون، سوبێكتبوونه‌كه‌ى دياريبكات(به ده‌ربڕينێكى تر، ناهێڵێت چێژى قوربانيبوون ببێته جه‌وهه‌رى سوبێكتيڤيته‌ى). واته ناهێڵێت سوبێكتێك بێت كه شوناسه‌كه‌ى هيچ نه‌بێت جگه له چێژوه‌رگرتن له قوربانيبوون(ئه‌خلاقى كۆيله‌كان و ئه‌و بوغزه‌ى كه به‌هۆى ڕۆچوون به برينه ناوه‌كييه‌كه و هه‌ستكردن به گوناهدا ده‌رده‌كه‌وێت). هه‌ركات مرۆڤ توانيى ئازاره‌كان له‌بيربكات، ئه‌وا ئه‌وكات سوبێكتيڤيته‌شى ڕزگاريده‌بێت له‌ده‌ست گوناه و ئازار و ده‌ستوپه‌نجه‌نه‌رمكردن له‌گه‌ڵ برينه‌كاندا.\nله دێڕه‌كانى پێشوودا، زياتر له‌ڕوانگه‌يه‌كى ده‌روونشيكارانه و لاكانى‌يه‌وه، پرسى نيهيڵيزممان تاوتوێكرد. لێره به‌دوا، ده‌مانه‌وێت ئاوڕ له ته‌فسيرى ژيل دۆڵۆز بده‌ينه‌وه بۆ نيچه. كاريگه‌ريى نيچه له‌سه‌ر فه‌يله‌سوفانى سه‌ده‌ى بيستى فه‌ڕه‌نسا(فۆكۆ، دۆڵۆز، ليوتار)، شتێكى حاشاهه‌ڵنه‌گره. له‌سه‌ر بنه‌ماى كتێبى (نيچه و فه‌لسه‌فه)، به‌كورتى ئاوڕ له ته‌فسيرى دۆڵۆز ده‌ده‌ينه‌وه بۆ نيچه...\nده‌بێت ئه‌وه‌مان له‌يادبێت كه فه‌يله‌سوفانى وه‌ك دۆڵۆز و باديۆ، له نه‌ريتى عه‌قڵانيه‌تى ئايدياڵيزمى ئه‌ڵمانى دابڕاون و پتر سود له عه‌قڵانيه‌تى سپێنۆزايى و فه‌لسه‌فه‌ى پێش‌كانتى وه‌رده‌گرن. له‌و نه‌ريته‌دا كه به كانت ده‌ستپێده‌كات و تا هيگڵ و فۆيه‌رباخ و ماركس و دواتريش ده‌روونشيكارى و تيۆرى ڕه‌خنه‌يى ئه‌دۆرنۆ درێژده‌بێته‌وه، چه‌مكى (سوبێكت) ڕۆڵێكى سه‌نتراڵ ده‌گێڕێت و ئه‌م نه‌ريته زياتر له‌گه‌ڵ ناكۆكييه‌كان و ڕه‌هه‌نده جياجياكانى چه‌مكى سوبێكت‌دا ده‌رگيره. له‌به‌رامبه‌ردا، ئه‌و نه‌ريته‌كه‌ى كه دۆڵۆز پێيه‌وه په‌يوه‌سته، ديدێكى جياوازى هه‌يه. بۆنمونه، هيوم له نه‌ريتێكدا كه سه‌ره‌تا باسمانكرد، زياتر له په‌يوه‌ندييدا به كانته‌وه بۆ ئێمه ماناى هه‌يه و له‌و جێيه‌دا كه به‌شێوه‌يه‌كى سه‌ره‌تايى په‌يوه‌نديى به ئايدياڵيزمى ئه‌ڵمانييه‌وه هه‌يه ئاوڕى لێ ده‌ده‌ينه‌وه. له‌كاتێكدا هيوم لاى دۆڵۆز ڕۆڵێكى جياواز و سه‌نتراڵ ده‌گێڕێت. لێره‌دا باسكردنى ئه‌و خاڵه پێويسته كه په‌يوه‌ستبوون به نه‌ريتێكى جياواز له نه‌ريته‌كه‌ى دۆڵۆز، به‌ناچارى ده‌بێته ڕێگر له قووڵبوونه‌وه له فه‌لسه‌فه‌كه‌ى ئه‌ودا و زۆرێك له چه‌مكه‌كان به‌شێوه‌يه‌كى په‌رته‌وازه و لاڵ ده‌خرێنه‌ڕوو.\nيه‌كێك له چه‌مكه بنه‌ڕه‌تى و سه‌نتراڵه‌كانى فه‌لسه‌فه‌ى دۆڵۆز و نيچه(و سپێنۆزاش) بريتييه له چه‌مكى ژين(ژيان) و ده‌توانين جۆرێك له Vitalism يان ژينگه‌رايى له فه‌لسه‌فه‌كانياندا بدۆزينه‌وه(واته ژيان بكرێته چه‌قى بيركردنه‌وه، ئه‌ويش به‌پێى ويستى هێز و ويستى چالاكبوون به مانا تايبه‌ته‌كه‌ى). خاڵێكى ترى گرنگ له ڕوانگه‌ى دۆڵۆز و سپێنۆزاشه‌وه، بريتييه له ناونشينيى موتڵه‌ق(ئيمانێنسى موتڵه‌ق: واته بوون و ژيان خۆى له‌ناو خۆيدا ماناى هه‌يه و نابێت بگه‌ڕێينه‌وه بۆ پره‌نسيپێكى ده‌ره‌كى و بڵند و ترانسێندێنتاڵ). له‌م ڕوانگه‌يه‌وه، بوون، شتێكى بێ‌بۆشايى و بێ‌كه‌لێن و پڕ و پته‌وه. نيچه ئه‌م جيهانه به ده‌عبايه‌ك له وزه و ئينێرژى وه‌سفده‌كات. كۆمه‌ڵێك هێزى گشتگير و فره و هاوكات په‌يوه‌ست به‌يه‌كتره‌وه، ئه‌م جيهانه پێكده‌هێنن. جيهانێك كه به‌شێوه‌يه‌كى نه‌مر و جاويدان، خۆى ده‌ئافرێنێت و خۆيشى له‌ناوده‌بات. ئه‌و ناوه‌ى كه نيچه له‌م جيهانه‌ى ده‌نێت، "ويستى هێز"ه. ئه‌م وه‌سفانه‌ى نيچه، ده‌نگدانه‌وه و زايه‌ڵه‌يه‌كى دۆڵۆزييانه‌يان هه‌يه. ئه‌و هێزانه‌ى كه له ساتى فره‌يى‌دا، جۆرێك له يه‌ك پێكده‌هێنن، يه‌ك گشت(كل). \n په‌يوه‌نديى ئه‌م يه‌ك گشته، ئه‌م ناونشينييه موتڵه‌قه، به نيهيڵيزمه‌وه چيه؟ لێره‌شدا "نه‌ويستن" و "ويستنى هيچ"مان هه‌يه. له ڕوانگه‌ى دۆڵۆزه‌وه، ئێمه له‌سه‌ره‌تادا ويستێكى نه‌رێنى و نزم و نه‌ويكه‌رمان هه‌يه. nihil له nihilismدا ده‌لاله‌ت له نه-بوون(non-being) ناكات به‌ڵكو گوزارشته له به‌هاى سفر(و هيچ)، ويستى سفر و دانانى به‌ها بۆى. ئه‌مه ويستێكى نه‌فيكه‌ره كه ژيان له‌سه‌ر بنه‌ماى به‌ها باڵاكان نه‌فيده‌كات و نزم و سوك سه‌يرى ده‌كات. ئه‌م داواكردنه‌ى "نه‌بوون" و ئه‌م ويسته نه‌رێنييه، له‌ڕوانگه‌ى دۆڵۆزه‌وه(به‌پێچه‌وانه‌ى باسه‌كه‌مانه‌وه له به‌شه‌كانى پێشوودا)، داواكردنى جۆرێك له زياده و ڕياڵ نيه، به‌ڵكو ئه‌م ويسته نه‌رێنييه خۆى به جۆرێكى تر سه‌رده‌كێشێت بۆ نيهيڵيزم. نيهيڵيزم به‌م مانايه‌ى تر، ئاماژه‌يه بۆ جۆرێك له په‌رچه‌كردار و كاردانه‌وه. ئه‌مه ئه‌و جێيه‌يه كه ئه‌و له‌به‌هاداماڵينه و ئه‌و سوككردنه‌ى ژيان، چيتر به‌و مانايه نايه‌ت كه به‌هاى سفر ده‌ده‌ين به ژيان؛ به‌ڵكو ئيدى خودى ئه‌م به‌ها باڵايانه سفروه‌رده‌گرن. به ده‌ربڕينێكى تر، خودى به‌ها باڵاكان، سوك و نزم و نه‌وى ده‌كرێن. له ديدى دۆڵۆزه‌وه، سه‌ره‌نجام ئه‌مه سه‌رده‌كێشێت بۆ نيهيڵيزمێكى ناچالاك كه له‌كۆدا ويستن نه‌فيده‌كات.\nئێمه له قۆناغێكدا ژيانمان له‌سه‌ر بنه‌ماى به‌ها باڵاكان نه‌فيده‌كرد و سوك سه‌يرمانده‌كرد، به‌ڵام هه‌نوكه خودى ئه‌م به‌ها باڵايانه نه‌فيده‌بن و ژيان له دنيايه‌كى بێ‌به‌ها و بێ‌جۆشوخرۆش‌دا به‌رده‌وام ده‌بێت. ئه‌م جۆره ژيانه‌ى دووه‌م، له ديدى دۆڵۆزه‌وه جۆرێكه له "ژيانى په‌رچه‌كردارى يان كاردانه‌وه‌يى-reactive "، له‌م قۆناغه‌دا ئه‌فراندن و خه‌لاقيه‌تى چالاكانه له‌ناوده‌چێت و ئه‌وه‌ى ده‌مێنێته‌وه كۆمه‌ڵێك هێزى په‌رچه‌كردارى‌ن. جۆرى دووه‌مى نيهيڵيزم به شێوازێك له ژيان كۆتاييدێت كه له جيهانێكى بێ‌به‌هادا درێژه به خۆى ده‌دات. نيهيڵيزم لاى دۆڵۆز، ته‌عبيره له‌و دۆخه‌ى كه ئه‌وه هێزه په‌رچه‌كردارى و كاردانه‌وه‌ييه‌كانن كه به‌هاكان درووستده‌كه‌ن. ئه‌وه ئه‌و هێزه په‌رچه‌كردارييه‌يه كه ده‌بێته‌هۆى ئه‌وه‌ى له نيهيڵيزمى نه‌رێنييه‌وه بۆ نيهيڵيزمى په‌رچه‌كردارى بڕۆين و له‌وێشه‌وه سه‌ره‌نجام به‌ره‌و نيهيڵيزمى ناچالاك بپه‌ڕينه‌وه. نيهيڵيزمى نه‌رێنى، له‌سه‌ر بنه‌ماى به‌رامبه‌ركێى نێوان جه‌وهه‌ر/ڕواڵه‌ت(نمود) درووستده‌بێت، و ژيان وه‌ك ڕواڵه‌تى ڕووت به قازانجى جه‌وهه‌ر نه‌فيده‌بێت/نه‌فيده‌كرێت. له حاڵه‌تى دووه‌مدا، خودى جه‌وهه‌ريش نه‌فيده‌كرێت. له مێژووى ئه‌وروپاى سه‌ده‌ى بيستدا، فه‌يله‌سوفێكى وه‌ك هايدگه‌ر داكۆكى له خۆفيداكردن و قوربانيبوون ده‌كات، ئه‌وه‌ى كه ده‌بێت ژيانى خۆت له‌پێناوى كۆمه‌ڵێك به‌هادا بكه‌يته قوربانى. به‌ڵام له‌دواى جه‌نگ(ـى دووه‌مى جيهانى)، مه‌سه‌له‌كه شێوه‌يه‌كى تر ده‌گرێته‌خۆى و له سوبێكتى مه‌رگ(پيرۆزكردنى قوربانيدان و گيانفيدايى له‌پێناوى به‌ها باڵاكاندا)ـه‌وه به‌ره‌و مه‌رگى سوبێكت ده‌په‌ڕينه‌وه. (مه‌رگى سوبێكت، ماناى زۆره. يه‌كێك له‌وانه توانه‌وه‌ى مرۆڤ يان سوبێكته له‌ناو سيسته‌مدا نه‌ك ئه‌وه‌ى سوبێكت گيانى خۆى بكاته‌قوربانى له‌پێناوى كۆمه‌ڵێك به‌هادا دژى سيسته‌م). ئێستا ئيدى ژيانى ڕووت تاكه به‌هايه كه ماوه‌ته‌وه و ده‌بێت هه‌مووشت بكرێته قوربانيى زيندوومانه‌وه‌ى بايۆلۆژى!\nبۆ ڕوونكردنه‌وه‌ى تێپه‌ڕينه‌كه له‌م چه‌ند شێوازه‌ى نيهيڵيزم، وا پێويستده‌كات سه‌ره‌تا هه‌ندێك له چه‌مكه بنه‌ڕه‌تييه‌كانى دۆڵۆز بخه‌ينه‌ڕوو. خاڵى ده‌سپێك چه‌مكى جه‌سته(body)يه، ئيدى جه‌سته به مانا فراوانه‌كه‌ى(جه‌سته‌ى بايۆلۆژى، جه‌سته‌ى تاك، جه‌سته‌ى كۆمه‌ڵايه‌تى و هتد). پرسياره گرنگه‌كه لاى دۆڵۆز چيه‌تيى جه‌سته نيه، به‌ڵكو ئه‌وه‌يه كه جه‌سته ده‌توانێت چ كارگه‌لێك ئه‌نجامبدات؟ به‌م تێگه‌يشتنه، جه‌سته له په‌يوه‌ند به هێزه‌كانه‌وه لێكده‌درێته‌وه. جه‌سته‌كان به‌رهه‌مى ده‌رگيربوونى هێزه‌كانن له‌گه‌ڵ يه‌كتردا، و دۆڵۆز ئه‌م هێزانه دابه‌شده‌كات بۆ هه‌ردوو هێزى كردارى و په‌رچه‌كردارى(هێزى ده‌سه‌ڵاتدار و هێزى ژێر ده‌سه‌ڵات). هێزه په‌رچه‌كردارييه‌كان، به‌جۆرێك له جۆره‌كان، ده‌كه‌ونه ژێر ده‌سه‌ڵاتى هێزه كردارييه‌كانه‌وه. دۆڵۆز، هێزه‌كان وه‌ك شتانێكى چه‌ندايه‌تى يان چه‌ندێتييانه ده‌خاته‌ڕوو. ئه‌م چه‌ندێتييه، به مانا زانستى و فيزياييه‌كه‌ى ناپێورێت. ئه‌وه‌ى لێره‌دا گرنگه، جياوازيى هێزه‌كانه. ئه‌و هێزانه‌ى كه له‌گه‌ڵ يه‌كتردا ده‌كه‌ونه په‌يوه‌ندييه‌وه، و به‌بێ ده‌رگيربوون له په‌يوه‌ندييه‌كى "چۆنايه‌تى"دا ناتوانن چه‌ندێتييان هه‌بێت. كێشه‌كه ئه‌وه نيه بۆنمونه جۆرێك له ژماره بده‌ينه‌پاڵ هێزه‌كان، به‌ڵكو كێشه‌كه په‌يوه‌نديى نێوان هێزه‌كانه؛ واته له په‌يوه‌نديى نێوان هێزه‌كاندا كام هێز كردارييه و كام هێزيش په‌رچه‌كردارى. مه‌سه‌له سه‌ره‌كييه‌كه لاى دۆڵۆز، دۆزينه‌وه‌ى هێزه كردارييه‌كانه، كه به‌بێ ئه‌وانه هێزه په‌رچه‌كردارييه‌كان ناتوانن ببنه هێز.\nئه‌وه‌ى له‌به‌رامبه‌ر هه‌ر جۆره په‌رچه‌كردارێكدا(ئاگايى)، ئه‌وله‌ويه‌ت ده‌به‌خشێته جه‌سته، چالاكيى هێزه نائاگانه له‌ناويدا. جه‌سته ئه‌و شته‌يه كه مرۆڤ له ئاگايى(consciousness)ـه‌كه‌ى جياده‌كاته‌وه. ئاگايى و ئيگۆ و هتد، هێزى په‌رچه‌كرداريين. چۆنيه‌تيى هێزه‌كان ده‌كه‌وێته تواناكه‌يانه‌وه ده‌رهه‌ق به‌وه‌ى چۆن جياوازى له چه‌ندێتى‌دا درووستده‌كه‌ن. قودره‌تى گۆڕانكارى، سه‌ره‌كييترين پێناسه‌يه بۆ كردار و چالاكبوون، به‌ڵام نابێت ئه‌وه‌ش له‌بيربكه‌ين كه په‌رچه‌كرداره‌كانيش ته‌نيا وه‌ك جۆرێك له هێز ده‌توانن بپێورێن. شتى په‌رچه‌كردارى، خۆى جۆرێكه له هێز؛ به‌ڵام هێزێكه كه ته‌نيا ئه‌وكاته ده‌توانين لێى تێبگه‌ين و بيناسينه‌وه كه په‌يوه‌ندييه‌كه‌ى له‌به‌رچاوبگرين له‌گه‌ڵ هێزه كردارى و ئه‌فرێنه‌ره‌كانى تردا. جياوازيى نێوان هێزه‌كان شتێكى چه‌ندايه‌تييه، به‌ڵام هاوكات ده‌شبێته چۆنايه‌تييش. چۆنايه‌تيى هێزێك، جياناكرێته‌وه له بڕى جياوازييه‌كه‌ى له چه‌ندايه‌تى. مه‌سه‌له‌كه ئه‌وه نيه كه هێزه‌كان پێكده‌گه‌ن و جۆرێك له هاوسه‌نگى درووستده‌كه‌ن، ئه‌و "گشت"ـه‌ى كه له كۆى ئه‌م هێزانه پێكدێت هه‌ميشه له جووڵه و گۆڕاندايه. چۆنيه‌تى، وه‌ك گۆڕانێك له چه‌ندێتى‌دا دێته‌ئاراوه. گه‌ر بمانه‌وێت ئه‌م مه‌سه‌له‌يه له بيركارى(حيسابى ديفرانسێل)دا بخه‌ينه‌ڕوو، ئه‌وا ده‌توانين سود له (دۆزى سنور-limit) ببينين: dy/dx گوزارشته له‌و گۆڕانكارييانه‌ى y له هه‌لومه‌رجێكدا كه گۆڕانكارييه‌كانى x به ئاراسته‌ى سفردا ئاره‌زووده‌كات. خاڵى گرنگ لێره‌دا جياوازيى نێوان هێزه‌كانه. f(x+dx)/dx: هه‌ر گۆڕاوێك به‌هۆى گۆڕانێكى زۆر بچوكى چه‌ندايه‌تييه‌وه(واته به جياوازييه‌كى كه‌مه‌وه)، گوزارشته له چۆنايه‌تييه‌كه‌ى وه‌ك هێزێكى په‌رچه‌كردارى. X نه‌ك ته‌نيا به‌هۆى گۆڕانى چه‌ندايه‌تييه‌وه خۆى ده‌گۆڕێت به‌ڵكو ماهيه‌تێكى چۆنايه‌تييش وه‌رده‌گرێت، واته ماهيه‌تى "هێزێكى كردارى".\nله ڕوانگه‌ى دۆڵۆزه‌وه، ماناى يه‌كه‌مى نيهيڵيزم، نيهيڵيزمى نه‌رێنى‌يه و له ماناى دووه‌ميشدا نيهيڵيزمى په‌رچه‌كردارييه.\nبوغز، نيهيڵيزمى نه‌رێنى، ئه‌خلاقى كۆيله‌كان و ...هتد تێكڕا نمونه‌ن بۆ هێزه په‌رچه‌كردارييه‌كان. جياوازيى ئه‌خلاقى كۆيله‌كان له‌گه‌ڵ ئه‌خلاقى سه‌رده‌سته‌كان(nobility ) له‌وێدايه كه له ئه‌خلاقى كۆيله‌كاندا ئه‌وه هێزه په‌رچه‌كردارييه‌كانن به‌ها درووستده‌كه‌ن. به‌پێى دۆڵۆز، ته‌نانه‌ت له نيهيڵيزميشدا ده‌توانين درووستكردن و ئه‌فراندنى به‌هاكان ببينين به‌ڵام ئه‌م به‌هايانه درووستكراوى ده‌ستى هێزه په‌رچه‌كردارييه‌كانن.\nدۆڵۆز، هيچ جۆره چۆنايه‌تى و هيچ ماهيه‌تێكى زاتى بۆ هێزه‌كان دانانێت. چۆنيه‌تيى هێزه‌كان و كرداريبوون و په‌رچه‌كرداريبوونيان ڕێك له‌سه‌ر بنه‌ماى په‌يوه‌نديى نێوان هێزه‌كان ده‌ستنيشانده‌كرێت.\nبا ئاوڕێكيش له چه‌مكى (گه‌ڕانه‌وه‌ى هه‌ميشه‌يى"هه‌مان" the same). له ديدى دۆڵۆزه‌وه، ئه‌م چه‌مكه وه‌ڵامێكى ئيستيعارى و ميتافۆريكاڵه ده‌رهه‌ق به "بوون‌به" و صه‌يرووره‌ى ڕوو‌ت(becoming). دۆڵۆز و نيچه هه‌ردووكيان ئاماژه بۆ ئه‌و خاڵه ده‌كه‌ن كه ئه‌گه‌ر زه‌مه‌نى ڕابردوو وه‌ك شتێكى ناكۆتا وه‌ربگرين، ئه‌وا هه‌موو ئه‌و شتانه‌ى كه پێشتر بوونيان هه‌بووه، ده‌بێت ئێستا گه‌يشتبنه كۆتايى خۆيان و به‌ته‌واوى هاتبنه‌دى و ڕووياندابێت. ئه‌گه‌ر شتێكيش به گريمانه وه‌ربگرين كه "بووه"، ئه‌وا چۆن ده‌توانين سه‌ره‌تاى "بوون به‌و شته"ى ڕوونبكه‌ينه‌وه؟ صةيرووره يان بوون‌به(يان becoming)، به‌م مانايه هيچ نيه جگه له بوون(وجود يان كه‌ينونه). ئه‌گه‌ر بتوانين باسى ئۆنتۆلۆژيا(بوونناسى) بكه‌ين ئه‌وا ناتوانين هيچ جه‌وهه‌رێكى نه‌گۆڕ و وه‌ستاومان هه‌بێت، به‌ڵكو ته‌نيا ده‌توانين باسى بوونى "بوون‌به" بكه‌ين(واته بوون هه‌ميشه له پرۆسه‌ى –بوون-به-بوون دايه). له ڕوانگه‌ى دۆڵۆزه‌وه، گه‌ڕانه‌وه‌ى هه‌ميشه‌يى هه‌مان-ى نيچه، گوزارشته له گه‌ڕانه‌وه‌ى ئه‌و بوون-ـه‌ى كه ده‌بێت(واته له پرۆسه‌ى بوونبه و صه‌يرووره و جووڵه‌دا به‌رده‌وامده‌بێت). ئه‌وه‌ى كه هه‌موو شتێك ده‌گه‌ڕێته‌وه، نزيكترين نزيكبوونه‌وه‌ى جيهانى (بوون‌به...)يه له‌گه‌ڵ جيهانى (بوون)دا. بنه‌ماى گه‌ڕانه‌وه‌ى هه‌ميشه‌يى، ميتافۆرێكه كه له‌ڕێگه‌يه‌وه، جيهانى (بوون‌به...) تا ئه‌وپه‌ڕه‌كه‌ى له جيهانى (بوون) نزيكده‌كه‌ينه‌وه.\nخاڵه گرنگه‌كه ئه‌وه‌يه كه له‌م گه‌ڕانه‌وه هه‌ميشه‌ييه‌دا، هيچ شتێك ناگه‌ڕێته‌وه. ئه‌وه (بوون) نيه كه ده‌گه‌ڕێته‌وه به‌ڵكو خودى (بوون‌به...)يه كه ده‌گه‌ڕێته‌وه و بوون درووستده‌كات. هيچ جه‌وهه‌ر يان هيچ سوبێكتێك خۆى له‌خۆيدا بوونى نيه تا بگه‌ڕێته‌وه، تاكه شتێك كه دووباره‌ده‌بێته‌وه خودى (بوون‌به...)يه. له‌ڕێگه‌ى ئه‌م دووباره‌بوونه‌وه هه‌ميشه‌ييه‌وه‌يه كه ده‌توانين چركه‌ساتى ئێستا ڕوونبكه‌ينه‌وه، چركه‌ساتى ئێستا وه‌ك چركه‌ساتێك كه ده‌بێت(و له بوون‌به و صه‌يرووره‌دايه). له‌سه‌ر ئه‌م بنه‌مايه‌يه كه دۆڵۆز بانگه‌شه‌ى ئه‌وه ده‌كات گه‌ڕانه‌وه‌ى هه‌ميشه‌يى به جۆرێك له سه‌نتێز دابنێين. سه‌نتێزى نێوان (بوون‌به...) و ئه‌و (بوون)ـه‌ى كه له پرۆسه‌ى( بوون‌به...)دا پێناسه‌ده‌كرێت.\nبه‌هۆى دابڕان له هێزه په‌رچه‌كرادارييه‌كانه‌وه‌يه كه ده‌توانين له نيهيڵيزمى په‌رچه‌كردارى ده‌ربازمان ببێت. دۆڵۆز ئاماژه به‌وه ده‌كات كه له‌م خاڵه‌دا سه‌روكارمان له‌گه‌ڵ نه‌فييه‌كاندا نيه به‌ڵكو سه‌روكارمان له‌گه‌ڵ نه‌فييه‌كاندايه وه‌ك هێزگه‌لى ئه‌رێكردن و ئه‌رێگۆيى(نه‌ك نه‌فى و نه‌رێگۆيى). ئه‌رێكردن هيچكات خۆى ئه‌رێناكرێت و جه‌ختى له‌سه‌ر ناكرێته‌وه، مه‌گه‌ر پێشوه‌خت نه‌فيكردن و نه‌رێكردن په‌يوه‌نديى خۆى له‌گه‌ڵ هێزه په‌رچه‌كردارييه‌كاندا بڕيبێت. ده‌بێت نه‌فى، په‌يوه‌نديى خۆى له‌گه‌ڵ هێزه په‌رچه‌كردارييه‌كاندا بڕيبێت و ئالێره‌دايه كه ئه‌رێكردن و جه‌ختكردنه‌وه(affirmation) ده‌ڕه‌خسێت. مه‌سه‌له سه‌ره‌كييه‌كه ئه‌وه‌يه كه نێگه‌تيڤ، چۆنايه‌تييه‌كى بنه‌ڕه‌تى و يه‌كلاكه‌ره‌وه نيه. ئه‌رێكردن، به ماناى خه‌لاقيه‌ت و ئه‌فراندن دێت نه‌ك به ماناى هه‌ڵگرتنى به‌رپرسيارێتيى شتێك، به‌ڵكو به ماناى ئازادكردنى هه‌ر شتێكه كه ده‌ژى. ئه‌رێكردن و جه‌ختكردنه‌وه، خۆى ئه‌رێكردنه به ڕووى شتێكدا كه له ده‌سه‌ڵاتى مرۆڤ به‌ده‌ره و لێره‌دايه ده‌كه‌وينه به‌رده‌م مرۆڤى باڵا(سوپه‌رمان). ئه‌رێكردن به ماناى ئه‌فراندن، هه‌ر ئه‌رێكردنه به‌ڕووى ئه‌رێكردندا كه ته‌نيا له مرۆڤى باڵا ده‌وه‌شێته‌وه.\nنيچه به‌رده‌وام هه‌ڵده‌كوتێته سه‌ر چه‌مكه‌كانى وه‌ك حه‌قيقه‌ت و يه‌كێتى و هتد. چه‌ندين جاريش جه‌خت له‌سه‌ر ئه‌وه ده‌كاته‌وه كه حه‌قيقه‌ته‌كان هيچ نين جگه له كۆمه‌ڵێك درۆى به‌سوود. به‌ڵام له جێيه‌كى تردا باسى حه‌قيقه‌ت ده‌كات كه زيانى بۆ ژيان هه‌يه. ده‌سه‌ڵاتيش له‌وه‌دا ده‌بينێته‌وه كه مرۆڤ بتوانێت ئه‌م حه‌قيقه‌ته له‌به‌رده‌م خۆيدا هه‌مواربكات. ئه‌م حه‌قيقه‌تانه(به‌و ماناى دووه‌مه‌ى كه نيچه به‌كارده‌هێنێت) له‌و شته ده‌چێت كه له گوتارى ده‌روونشيكارييدا پێى‌ده‌وترێت ڕياڵ. ئه‌گه‌ر جه‌وهه‌رى ژيان به ناخودئاگا و نه‌ست بزانين و ژيانى ناوه‌كييش به شتێكى ده‌رنه‌بڕاو بزانين، ئه‌وا حه‌قيقه‌ته داروينى و كۆپه‌رنيكى‌يه‌كان بۆ ژيان زيانبه‌خشن. دۆڵۆز به‌هۆى ته‌رحكردنى پرسى (هێز)ـه‌وه، به‌شێوه‌يه‌كى ناونشين پرسى نيهيڵيزم تاوتوێده‌كات و به‌پێچه‌وانه‌ى نه‌ريتى ئايدياڵيزمى ئه‌ڵمانى و نه‌ريته قه‌رزاره‌كانيه‌وه، ڕێ له‌وه ده‌گرێت ده‌رگيرى پرسى ترانسێندێنتاڵ(موته‌عال) ببێت.\n. ئايدياڵى زوهد(ascetic ideal)، وه‌ك بيرخستنه‌وه‌يه‌كى ساده جێى خۆيه‌تى ئاماژه‌يه‌ك به‌وه بكه‌ينه‌وه كه ئه‌م چه‌مكه لاى نيچه بنه‌مايه‌كه بۆ نيهيڵيزم. ئايدياڵ واته شتێكى به‌رز و نمونه‌يى كه بۆى ده‌كۆشيت و زوهديش وه‌ك خۆگرتنه‌وه له ژيان. به‌م پێيه ئايدياڵى زوهد ئه‌و پره‌نسيپه‌ى مێژووى مرۆڤه كه ده‌يه‌وێت ژيان نه‌فى بكات و شتانێكى ئه‌بستراكت بخاته جێى ژيان و ئه‌م نه‌فيكردنه‌ى ژيانيش سه‌رده‌كێشێت بۆ نيهيڵيزم. مێژووى دينه‌كان به‌شێكن له‌و مێژووه‌ى كه ژيان نه‌فيده‌كه‌ن و حه‌قيقه‌تێكى ئه‌بستراكت و ده‌ره-ژيان و ئه‌وديوجيهان ده‌خه‌نه جێى ئه‌م ژيانه ڕاسته‌قينه‌يه. ته‌نانه‌ت زانستيش له جيهانى مۆدێرندا ئه‌م ڕۆڵه ده‌گێڕێت و له گه‌ڕانيدا به‌دواى حه‌قيقه‌تدا، ته‌ڕوبڕى و كۆنكرێتبوونى ئه‌م جيهانه‌ى به‌رده‌ست نه‌فيده‌كات و ژيان ده‌گۆڕێت بۆ چه‌ندايه‌تى و بڕ و كه‌شفى ئه‌بستراكت. به‌پێى ئه‌و سياقه‌ى كه نيچه‌ى تيا ژياوه، مه‌سيحيه‌ت سه‌رچاوه‌يه‌كى ديارى ئايدياڵى زوهده و يه‌هوديه‌تيش به‌شێكه له‌م زوهده. زوهد هه‌ميشه خراپ نيه لاى نيچه. زوهدێكه هه‌يه ئه‌رێنييه و داكۆكى له غه‌ريزه‌ى ژيان ده‌كات و جيايه له زوهدى كه‌له‌پورى ئه‌فلاتونيزم و مه‌سيحيه‌ت و هتد و پتر بۆ يۆنان ده‌گه‌ڕێته‌وه. زوهدێكى تر هه‌يه نه‌رێنييه و ژيان نه‌فيده‌كات و ڕيشه‌ى له ميتافيزيكى دينى يان فه‌لسه‌فيدايه و ئايديا ده‌خاته جێى ژيانێكى زيندوو. به‌كورتييه‌كه‌ى ئايدياڵى زوهد بيانووهێنانه‌وه‌يه بۆ نه‌كردن و نه‌ژيان و ويستنى هيچ- و\n. ئه‌ويترى گه‌وره: چه‌مكێكى ژاك لاكانه و گوزارشته له كۆمه‌ڵگا و ئه‌و هێزه نه‌نوسراوه‌ى كۆمه‌ڵگا كه له‌سه‌ر تاكه‌كه‌س هه‌يه‌تى و له هه‌موو شوێنێك ئاماده‌يه. ئه‌ويترى گه‌وره ڕيشه‌يه‌كى زه‌مينيى هه‌يه، خودا نيه، به‌ڵكو هه‌ر كۆمه‌ڵگا خۆيه‌تى له ئاسته ڕه‌مزى و نه‌بينراو و فشارئامێزه‌كه‌يدا. شتێك نيه پێشوه‌خت به‌شێوه‌يه‌كى جه‌وهه‌رى هه‌بێت و ملكه‌چى بين، به‌ڵكو به‌رده‌وام ده‌كه‌وێته داهاتووه و واى داده‌نێين هه‌يه و ده‌بێت ملكه‌چى بين. ئه‌ويترى گه‌وره، تاكه‌كه‌تاكه‌ى كه‌سه‌كان نيه، به‌ڵكو ئه‌و تۆڕه ڕه‌مزييه‌يه كه زۆر شتى ژيانى مرۆڤ دياريده‌كات. له ياساى نوسراو و نه‌نوسراوه بيگره تا دابونه‌ريت و زمان و به‌شێك له ئايدۆلۆژيا و په‌يوه‌ندييه‌كان و به‌هاكان و چاوه‌ڕوانييه‌كان- و


بەرنامەی | ماڵپه‌ڕی سانا\nPosts Tagged ‘بەرنامەی’\nنیسان 7, 2020 k\tلێدوانێک بنووسە\n.فێرخوازانی خۆشەویست ئێستا بەبۆنەی مانگی ڕەمەزانی پیرۆز باشترین کۆرسی فێربوونی داتابەیس بە دیاری وەربگرە بۆ ئاستی پێشکەوتوو وەلەکۆتاییەکەیدا دەتوانیت بە دەستەکانی خۆت داتابەیس دروست بکەیت بۆ مارکێت و کۆگاکان لە ئەلف بۆ یاء. چیتر پێویست ناکات بەدوای خولی فێربوون بگەڕێیت و دەستت نەکەوێت خۆ ئەگەر دەستیشت بکەوێت بەم شێوازە فێرناکرێی کە مەبەستتە.\nواتە تەنها فێربونێکی سەرەتایی فێر دەبیت ئێمە لەم کۆرسەی فێربوونی داتابەیس فێرت دەکەین چۆن پڕۆژە درووست بکەیت و ببیتە خاوەن بیرۆکەی خۆت هەروەها بەسەیر کردنی ئەم کۆرسە ئەوە فێردەبیت کەوا دەتوانی داتابەیس بۆ هەموو شوێنێک درووست بکەیت ئامانجم ئەوەیە تا فێرخواز و وەبەرهێنی کورد بۆ تەکنۆلژیای زانیاریەکان بتوانێت لەڕوی مادی و مەعنەویەوە خزمەت بە خۆی و کەرتی تایبەت بکات،\nلەم ئاراستەیەوە دەتوانین گەنجێکی وەبەرهێن و پراکتیزە خواز دروست بکەین کە بتوانێ تا ڕادەیەک ببێتە خزمەتخوازێکی جوان بۆ ئێستەی تەکنۆلۆژیە کوردیەکەمان. لەم فێرکاریەی ئەمڕۆدا بە پێویستی ئەزانم ئاماژە بە دروستکردنی پرۆژەیەک بکەم کە بۆ هەموو ئەو شوێنانە بگونجێت کە شت دەکڕن و دەفرۆشن هەنگاو بە هەنگاو لە سەرەتاوە بۆ کۆتا ، بۆ دروستکردنی پرۆژەکە مایکڕۆسۆفت ئەکسس بەکار دەهێنین لە گەڵ کۆدە سکریپەتەکانی ڤیژوەڵ بەیسک لە بەرنامەی ئەکسس دا.\n:هاوپۆله‌کانئۆفیس تاگەکان: فێر, فێرکاریەی, فێربونێکی, فێربوونی, فێرت, فێرخواز, فێردەبیت, لە, لەم, لەڕوی, مەعنەویەوە, مایکڕۆسۆفت, مادی, چۆن, هەموو, هەنگاو, هەروەها, و, وەبەرهێن, وەبەرهێنی, واتە, ڕادەیەک, ڤیژوەڵ, کۆتا, کۆدە, کۆرسە, کۆرسەی, کورد, کوردیەکەمان., کە, کەوا, کەرتی, کردنی, گەنجێکی, گەڵ, پێویستی, پڕۆژە, پرۆژەیەک, پرۆژەکە, پراکتیزە, ،, ئێمە, ئێستەی, ئەم, ئەمڕۆدا, ئەو, ئەوە, ئەوەیە, ئەکسس, ئەزانم, ئامانجم, ئاماژە, ئاراستەیەوە, بۆ, بیرۆکەی, بە, بەیسک, بەکار, بەرنامەی, بەسەیر, بکەم, بکەین, بکەیت, بکات، لەم, بگونجێت, ببیتە, ببێتە, بتوانێ, بتوانێت, تەنها, تەکنۆلۆژیە, تەکنۆلژیای, تا, تایبەت, جوان, خۆی, خۆت, خواز, خاوەن, خزمەت, خزمەتخوازێکی, دەفرۆشن, دەهێنین, دەکەن, دەکەین, دەبیت, دەتوانی, دەتوانین, دا, داتابەیس, درووست, دروست, دروستکردنی, زانیاریەکان, سەرەتاوە, سەرەتایی, سکریپەتەکانی, شوێنێک, شوێنانە, شت


گه‌نجێك به‌هۆی يارى په‌بجی كۆتایی به ژیانی خۆی هێنا\nكۆمیسیۆنی مافه‌كانی مرۆڤ له عێراق رایگه‌یاند، هه‌رزه‌كارێك له پارێزگای بابلی ناوه‌ڕاستی عێراق، به‌هۆی یاریی PUBG, كۆتایی به ژیانی خۆی هێنا.\nیاری په‌بجی، كه له ئادار/ مارسی 2017، به‌رده‌ست بوو، به‌كارهێنه‌رێكی زۆر، به‌تایبه‌تیش له ریزی هه‌رزه‌كاران، روویان تێكرد، له یارییه‌كه‌دا 100 یاریزان، له فڕۆكه داده‌به‌زنه ناو نه‌خشه‌یه‌ك، كه پڕه له چه‌ك و له دژی یه‌ك شه‌ڕ ده‌كه‌ن، براوه‌ش یه‌ك كه‌س، یان یه‌ك تیمی چوار كه‌سی ده‌بێت.\nزێدان عه‌توانی، ئه‌ندامی كۆمیسیۆنی مافه‌كانی مرۆڤ له عێراق رایگه‌یاندووه، به گوێره‌ی ئه‌و زانیارییانه‌ی ده‌ستییان كه‌تووه، هه‌رزه‌كارێكی ته‌مه‌ن 17 ساڵ، به‌هۆی یارییه‌كه كۆتایی به ژیانی خۆی هێناوه.\nبه گوێره‌ی گوته‌ی كه‌سوكاره‌كه‌ی، كه به كۆمیسیۆنه‌كه‌یان راگه‌یاندووه، هۆكاری رووداوه‌كه ئه‌وه بووه، گه‌نجه‌كه كه‌وتووه‌ته ژێر كاریگه‌رییه‌كی زۆری یارییه‌كه و ئالووده‌ی ببوو.\nكۆمیسیۆنی مافی مرۆڤ له راگه‌یه‌ندراوێكدا، داوا ده‌كات توێژینه‌وه له‌سه‌ر یارییه‌كه بكرێت و ئه‌و زیانانه‌ی به‌هۆی یارییه‌كه به‌ر به‌كارهێنه‌ران ده‌كه‌وێت، به‌تایبه‌تیش گه‌نجانی عێراق، دیاری بكرێن و چاره‌سه‌ری پێویستییان بۆ بدۆزرێته‌وه.\nزێدان عه‌توانی، داوا له خێزانه عێراقییه‌كان ده‌كات، چاودێری زیاتر بخه‌نه سه‌ر گه‌نجانییان و به شێوه‌یه‌كی رێكوپێك منداڵه‌كانییان له‌سه‌ر یارییه‌كان رابهێنن و ماوه‌یه‌كی دیاریكراویان پێبده‌ن.\nئالووده‌بوونی یارییه‌كه له‌سه‌رتاسه‌ری جیهان له‌ناو هه‌رزه‌كاران باوه، به‌مدواییانه له عێراق و هه‌رێمی كوردستانیش، به‌شێك له زانایان حه‌رامی یارییه‌كه‌یان راگه‌یاند، به‌تایبه‌تیش سه‌رقاڵبوون به یارییه‌كه له كاتی كاركردندا.\nجگه له‌وه‌ش به‌شێك له زانا ئایینییه‌كان رايانگه‌یاند، یارییه‌كه چه‌ندین كێشه‌ی كۆمه‌ڵایه‌تی لێكه‌وتووه‌ته‌وه.\nسه‌رچاوه: رأي اليوم\n01 دوای 68 رۆژ تەرمی کچێک دۆزرایەوە\n02 به ڤیدیۆ.. ساتی هه‌وڵدانی سه‌ربازه ئێرانییه‌كان بۆ هه‌ڵدانی فڕۆكه‌ی بێ فڕۆكه‌وان به‌ره‌و ئیسرائیل\n03 پلەی گەرما زیاتر بەرز دەبێتەوە\n04 وه‌زاره‌تی ناوخۆی حكوومه‌تی هه‌رێم پێشنیاز ده‌كات جامی ره‌ش ئاسایی بێت و باجی له‌سه‌ر دابنرێت\n05 لە داقووق ھێرش كرایە سەر ھاووڵاتیان و بارەگای حەشد\n06 كوردستان24 ورده‌كاری جێبه‌جێكردنی بڕیارێكی نوێی حكوومه‌تی هه‌رێم بڵاو ده‌كاته‌وه\n04 حه‌شدی شه‌عبی ڤیدیۆی ساتی ته‌قه‌كردن له فڕۆكه بێ فڕۆكه‌وانه‌كه بڵاوده‌كاته‌وه\n05 سبه‌ی مووچه‌ی ئه‌م شوێنه دابه‌ش ده‌كرێت


كۆستیا.. ئه‌و سه‌گه ئه‌فسانه‌ییه‌ی كه بووه هۆی هێمای وه‌فاداری\n2/6/2020 - 09:50\nبڕیاریاندا رێز له له‌و دڵسۆزییه ده‌گمه‌ن و ئه‌فسانه‌یه‌ی بگرن\nچیرۆكی ی ئه‌م سه‌گه به‌ناوی كۆستیا ده‌گه‌ڕێته‌وه بۆ ساڵی 1995 كاتێك دانیشتووانی شاری تۆلیاتی له رووسیا هه‌ستیان كرد به بوونی سه‌گێك له جۆری شوانی ئه‌ڵمانی به به‌رده‌وامی له كه‌ناری رێگایه‌كی خێرا له ناوچه‌یه‌كی دیاریكراو كه هه‌رگیز جێی ناهێڵێت و داده‌نیشێت، هه‌روه‌ها دركیان به‌وه كرد كه ته‌ماشای رووخساری كه‌سانی نێو ی ئۆتۆمبێله‌كان ده‌كات به‌شێوه‌یه‌كی زۆر سه‌رنجڕاكێش و به‌رده‌وام و، وه‌ك بڵێی كه‌سێكی ی ئازیزی له ده‌ست دابێت.\nله‌كاتی گه‌ڕان و سۆراغدا دانیشتووانی ی ئه‌و شاره بۆیان ده‌ركه‌وت كه كۆستیا له‌نێو ئۆتۆمبێلێك بووه له‌گه‌ڵ ژن و پیاوێك و تووشی رووداوێكی هاتوچۆ بوون، ده‌ستبه‌جێ ی ئافره‌ته‌كه گیان له‌ده‌ست ده‌دات و، پیاوه‌كه ده‌گوازرێته‌وه بۆ نه‌خۆشخانه به‌ڵام ی ئةویش دواتر گیان له‌ده‌ست ده‌دات و كۆستیا به‌ته‌نیا ده‌مێنێته‌وه.\nئه‌و شوێنه‌ی كه كۆستیا، تێیدا راده‌وه‌ستا شوێنی رووداوه‌كه بوو كه خاوه‌نه‌كه‌ی گیانی له‌ده‌ست داوه، ئه‌و سه‌گه ناوی نه‌ده‌زانرا بۆیه دانیشتووانی شاره‌كه ناویان لێنا كۆستیا واتا باوه‌ڕدار.\nدانیشتووانی شاره‌كه هاوسۆز بوون له‌گه‌ڵ سه‌گه‌كه بۆیه چه‌ند ماڵێكیان بۆی دروست كرد، به‌ڵام ره‌تی كرده له‌نێو هیچ كام له‌و ماڵانه نیشته‌جێ بێت، ته‌نها خواردنی قبووڵ ده‌كرد و بۆ ماوه‌ی 7 ساڵ به‌مشێوه‌یه مایه‌وه هه‌موو رۆژێك له شوێنی رووداوه‌كه راده‌وه‌ستا و ته‌ماشای رووخساری رێبوارانی ده‌كرد و بۆ رۆژێكیش بێی ئومێد نه‌بوو له دۆزینه‌وه‌یان.\nكۆستیا بووه ئه‌فسانه‌ی ئه‌و شاره تا ئه‌و رۆژه خه‌مناكه هات و له ساڵی 2002 له دارستانێكی ته‌نیشت ئه‌و رێگایه كه تێیدا راده‌وه‌ستا به‌مردووی دۆزرایه‌وه.\nمردنی سه‌گه‌كه بووه هۆی خه‌مباری و دڵته‌نگی هه‌موو دانیشتووانی ئه‌و ناوچه‌یه، بۆیه بڕیاریاندا رێز له له‌و دڵسۆزییه ده‌گمه‌ن و ئه‌فسانه‌یه‌ی بگرن و په‌یكه‌رێكیان به به‌رزی نزیكه‌ی مه‌تر و نیوێك له برۆنز بۆ دروست كرد و، ناویان لێنا په‌یكه‌ری وه‌فادار.


ئەمینداری گشتی یەكگرتوو و ڕێكخەری گشتی بزوتنەوەی گۆڕان تاوتوێی بارودۆخی ناوچەكەیان كرد - یەکگرتووی ئیسلامی کوردستان\nئەمینداری گشتی یەكگرتوو و ڕێكخەری گشتی بزوتنەوەی گۆڕان تاوتوێی بارودۆخی ناوچەكەیان كرد\nپێشنیوەڕۆی ئەمڕۆ سێ شەممە 21-1-2020، لە شاری سلێمانی مامۆستا سەلاحەدین محەمەد بەهائەدین ئەمینداری گشتی یەكگرتووی ئیسلامی كوردستان بەیاوەری ژمارەیەك لە ئەندامانی ئەنجومەنی جێبەجێكردن و سەركردایەتی سەردانی ڕێكخەری گشتی بزوتنەوەی گۆڕانیان كرد.\nلەو دیدارێكدا گفتوگۆ دەربارەی بارودۆخی سیاسی عێراق و هەرێم و ناوچەكە كراو لەلایەن خۆیەوە ئەمینداری گشتی یەكگرتوو جەختی كردەوە پێویستە سەرجەم هێزە بەشداربوەكانی دەسەڵات كاری لە پێشینەیان خزمەتی چین و توێژە جیاوازەكانی كۆمەڵگە بێت بەبێ جیاوازی.\nهەروەها مامۆستا سەلاحەدین محەمەد بەهائەدین یەكڕیزی و یەك هەڵوێستی لایەنە سیاسیەكانی هەرێمی كوردستانی بە پێویست زانی بە تایبەت لەم قۆناغەدا كە چارەنوس و داهاتوی ناوچەكە بەرەو ئاقارێكی ناڕون و نادیاردا دەڕوات.\nلە كۆتای كۆبونەوەكەدا جەختیش لەسەر پتەوكردنی پەیوەندیەكانی نێوان یەكگرتووی ئیسلامی و بزوتنەوەی گۆڕان كرایەوە.


پەروەردەکردنی منداڵان بە بەرپرسیارێتی : چاوی گەل\nنوسەر : رەزا شوان لەبەرواری : ئازار - 1 - 2021\n١ـ ١پێویستە بەپێی تەمەن و توانا و ئارەزوو، بەپـێی نەخـشەیەکی پێشوەخـت داڕێـژرا و خشتەیەکی کاتی، ئەرکەکان و بەرپرسیارێتی لە لایەن خێزانەوە بەسەر منداڵاندا دابەش بکـرێن. بۆ نموونە رێخستنی خوانی نانخواردنی نیوەڕۆ و یا ئێواران: منـداڵی بچـووک کـلێنکس دابنێ، لەو گەورەتر دانانی کەوچ و چەتـاڵ و پەرداخ، لەو گەورەتر قاپەکان و ئـاو، لەو گەورەتر سڕینەوەی خـوان یا شۆرینی قـاپ و چەتـاڵ و کەوچک و پەردەخ و کوپەکان لەگـەڵ دایکیانـدا، یا گسکـدان. یا ئـاودانی گـوڵ و رووەکەکـان. یا هـەر کـار و بەرپـرسیارێتییەکی تـر لە ماڵـدا. ناشبـێـت جیاوازی لە نێوان کچـان و کوڕانـدا بکرێـت. بەم پێیە هەر منـداڵێکی خـێزانەکە، کـار و بەرپـرسیارێتی دیاریکـراوی خـۆی دەزانێـت. بە شـادی و خۆشییـەوە لە ئەنجـامـدانیان بەرپـرسن.


پێنج ڕاهێنانی ئاسان بۆ نە‌هێشتنی چەوری قۆڵەکانت\nهەندێک بەشی لەش هەیە زیاتر لە بەشەکانی دیکە چەوری تێدا کۆدەبێتەوە، لەهەمانکاتدا کەمێک گرانە لابردن و توانەوەی چەوری لەو بەشانەدا کە بە چەوری (عەنید) ناسراوە، پێویستی بە هەوڵدانێكی زۆرە بۆ ئەوەی لەو چەوریە ڕزگاربیت، بەتەنها ڕێگایەک چارەسەر نابێت بەڵکو پێویستی بە وەرزش و خواردنی خۆراکی تەندروست هەیە.\nڕەنگە هەموو کات نەتوانیت سەردانی سەنتەرێکی وەرزشی بکەیت، هەر بۆیە دەتوانیت لەبری ئەوە لەماڵەوە ڕۆژانە بۆ ماوەیەکی کورت ئەم وەرزشانە بکەیت بۆ دابەزاندن و ڕێککردنەوەی قۆڵت.\n1-بەپێوە ڕابووەستە و قاچەکانت کەمێک کراوە بێت، پاشان قۆڵەکانت درێژ بکە بۆ لای ڕاست و چەپ پاشان قۆڵت بە خڕی بسوڕێنە 20 جار پاشان 15 چرکە پشوو وەربگرە و دووبارەی بکەرەوە بە پێچەوانەوە، دواتر پشوو وەربگرەوە دووبارەی بکەرەوە نزیکەی 10-15 جار، بەڵام لەپی دەست دابخە.\n2-بەهەمان شێوە ڕابووەستە، قۆڵەکانت درێژ بکە بە لای ڕاست و چەپدا، دواتر لە شێوەی مقەست یان پیتیXئینگلیزی قۆڵەکانت بهێنەوە بۆ ناوەوە 20 جار دواتر 15 چرکە پشوو بدە و دووبارەی بکەرەوە 10-15 جار.\n3-بەپێوە ڕادەوەستیت و دەستەکانت دادەخەیت، پاشان بە پەستانێک زۆر بۆ سەر قۆڵت بەرەو دواوەی دەبەیت بەخێرایی بۆ ماوەی 20 جار دواتر 15 چرکە پشوودان و دووبارەکردنەوەی 10-15 جار.\n4-ئەمجارەیان هەردوو قۆڵت بەرەوە سەرەوە دەبەیت بەهەمان شێوازی وەستان، هەردوو قۆڵت تا ئاستی سەروو سەر بەرز دەکەیتەوە بە ڕێکی، پاشان دەیگەڕێنیتەوە ئاستی سەرت 20 جار و 15 چرکە پشوودان و دووبارە کردنەوەی 10-15جار.\n5-وەک چۆن لەسەر کورسی دادەنیشیت ئەژنۆکانت بنوشتێنەرەوە بە گۆشەی 45، بەڵام لە خوارەوە پێیەکانت نێوانیان کەمێک هەبێت، پاشان قۆڵت بەرەوە سەرەوە بەزر بکەرەوە و بیهێنەوە دەکرێت کیلۆش بەرز بکەیتەوە ئەم راهێنانە 20 جار ئەنجامبدە و پشوو بدە بۆ ماوەی 15 چرکە دەست پێبکەرەوە 10-15 جاری دیکە ئەنجامی بدە.\nتێبینی/ کاتێک دەڵێین 10-15جار، واتە 15 کۆمەڵەی 20، واتە 300 جار و هەر جارێک 20 ڕاهێنان.\nئه‌م بابه‌ته 7312 جار خوێنراوه‌ته‌وه


پێشمەرگە نازناوی سێیەمین خولی لە دایكبوونی بارزانی بەدەست هێنا | دەزگاى زارى کرمانجى\nپێشمەرگە نازناوی سێیەمین خولی لە دایكبوونی بارزانی بەدەست هێنا\nساڵانە بە بۆنەی لە دایكبوونی بارزانی نەمر خولی تۆپی پێ بۆ تیپە میللییەكانی سۆران دەكرێتەوە، ئەمساڵیش لە ماوەی رابردوودا سێیەمین خولی تۆپی پێ كە بە سەرپەرشتی مشیر یوسف ناسراو بە (پۆیۆل) كرایەوە.\nیارییەكانی خولەكە بە بەشداری 16 تیپی میلی سۆران رۆژانە لە یاریگای سەرچاوە بەرێوە دەچوون، دوای ململانێی تیپەكانی بەشداربوو بۆ گەیشتن بە یاری كۆتایی بەرزكردنەوەی چامی خولەكە، هەردوو تیپی لاوانی پێشمەرگەی بالەكیان و حساروست توانیان بگەن یاری كۆتایی.\nلە مەراسیمێكدا هەردوو تیپ لە یاری كۆتایدا رووبەرووی یەك بونەوە، یاریزانانی تیپی لاوانی بالەكیان توانیان بە ئاستێكی باشتر یاری بكەنەو گۆرەپانی یاری كۆنترۆل بكەن و خۆیان بە بالادەستی لە مەیدان خستە روو.\nیارییەكەیان بە ئەنجامی دوو گۆڵی بێبەرامبەر بۆ بەرژەوەندی خۆیان بە كۆتا هێنا و نازناوی خولەكەیان مسۆگەر كرد.\nپاشان لە رێورەسمێكدا خەلات و دیاری بە سەر یاریزانانی هەردوو تیپ و ناوبژیوانان و باشترین یاریزان و گۆڵكاری خولەكە دابەشكران و جامی خولەكەش پێشكەش بە تیپی لاوانی بالەكیان وەك پاڵەوانی خول كرا.


پۆڵەندا بڕیارێکی قورس لە دژی تێپەڕبوونی پەنابەران دەدات\nئەنجومەنی وەزیرانی پۆڵەندا پێشنیازی کردووە بۆ دروستکردنی دیوارێبەندک بە درێژایی سنوورەکانی لەگەڵ بیلاڕوسیا بۆ ڕێگری لە تێپەربوونی پەنابەران.\nوەزارەتی ناوخۆی پۆڵەندا ئاشکرایکردووە، جێبەجێكردنی پێشنازەکە 400 ملیۆن یۆرۆی تێدەچێت و لە ئەگەری دروستکردن و تەواوکردنی دیواربەندەكە، ڕێگا لە پەنابەران دەگرێت لە وڵاتانی دراوسێوە بچنە خاکی پۆڵەنداوە.\nپێشنیازەکەی وارشۆ ڕاستەوخۆ بۆ ڕێگریکردنە لەو پەنابەرانەی ئەمدواییە لە بیلاڕوسیاوە چوونەتە خاکی پۆلەنداوە و لەوێشەوە بۆ ئەڵمانیا.\nبەپێی زانیارییەکانی میدیا پۆڵەندییەکان لەگەڵ قبوڵکردنی پێشنیازەیاساکە، وەزارەتی ناوخۆی پۆڵەندا دەستدەکات بە تەواوکردنی ڕێکارەکان بۆ دروستکردنی دیوارەکە.\nپێشتر پۆڵەندا سزای قورس و دیپۆرتکردنەوەی دابوو بە گوێی ئەو کەسانەدا کە دەیانویست لە بیلاڕوسیاوە بچنە ئەو وڵاتە، بەڵام ئەوە ڕێگریینەكرت لەو کەسانەی دەیانویست لەڕێگای پۆڵەنداوە بچنە یەکێک لە وڵاتە ئەوروپییەکان.\nتا ئێستاش سەدان پەنابەری کورد و عێراقی و ئەفغانی لە سنوورەکانی پۆڵەندا و بیلاڕوسیاوە گیریانخواردووە و دەیانەوێت لە دەرفەتێکدا خۆیان بگەیەننە وڵاتی پۆڵەندا.\nلە بەیروت خۆپیشاندانە.. بە تەقەی هێزە ئەمنییەكان شەش خۆپیشاندەر كوژراون\nڕیاڵ و بارسا کلاسیکۆ بۆ دوو یاریزان ئەنجامدەدەن\nپۆڵەندا.. کوڕ و باوکێکی عێراقی بە تۆمەتی هاوکاریكردنی داعش دادگایی دەكرێن\nدوو هاوڵاتیی عێراقی كە کوڕ و باوکێکن، بە تۆمەتی هاوکاریكردنی ڕێكخراوی داعش لەڕووی داراییەوە، لە پۆڵەندا دادگایی دەكرێن.…\nترەمپ بڕیاری لێخۆشبوونی بۆ خەزوری ئیڤانکا دەرکرد\nکۆشکی سپی ئاشکرایکرد کە ئەمڕۆ پێنجشەمە 24ی کانونی یەکەم، بڕیاری لێخۆشبوونی بۆ چارلز کۆشنەری باوکی جارید کۆشنەری هاوسەری…


چەند وێستگەیەك لە مێژووی كارەبا\nچەند وێستگەیەك لە مێژووی كارەبا   15/2/2017\nفورمێكی وزەیە لە ئەنجامی بوونی پارتیكلی بارگەكراو وەكو ئەلكترۆن‌و نیترۆن ئینجا كۆكردنەوەی ئەو بارگانە بەشێوەیەكی ستاتیكی بێت یاخود دوانە ئەمیكسیت وەكو تەزوو. دەزانین كارەبا (ئەلكتریك) هەمووی بەجاریك نە دۆزراوەتەوە، بەڵكو قۆناغ لەدوای قۆناغ گەشەی سەندوە. قۆناغەكانی گەشەسەندن لە بواری زانستی كارەبادا‌و گەڕان بەدوای سەرچاوەیەكی روناكی هەرزان‌و سەلامەت بەمەبەستی روناككردنەوەی ماڵەكان لەشەودا.\nزۆربەی سەرچاوەكان وایدادەنێن كە (بینجامین فرینكلین) لەساڵی ١٧٥٢ زاینیدا كارەبای دۆزیوەتەوە، بەهۆی تاقیكردنەوەی كولارە بەناوبانگەكەی بە بەردەوام لەكاتی هەورە بروسكەدا هەرچەندە بەرهەم هێنانی وزەی كارەبا ئاسان نەبوو بۆ ماوەیەكی درێژ بووە هۆی بوونی سەرچاوەیەكی باوەڕپێكراو بۆ بەرهەم هێنانی كارەبا بەمەبەستی تاقیكردنەوە لەساڵی ١٨٠٠ زاینیدا لە ئیتالیا ئەلیساند ڤۆلتا دۆزینەوەیەكی گەورەی گرنگی ئەنجامدا‌و پەڕەیەكی هێنا‌و خستیە ناو ئاوی سوێرەوەو زنگ‌و مسی لە بەرامبەر پەڕەكە داناو تێبینی كارلێكی كیمیاوی كرد بە بەرهەم هاتنی ئەو وزەیەی كارەبا، ڤۆلتا بووە یەكەمین كەس كە خانەی كارەبای دروست كرد لە مێژوودا، بەهۆی بەستنی چەند خانەیەك بەدوای یەكدا.\nزانا ڤۆلتا توانی سپرنگی تەزوو دروست بكات‌و بیكاتە فورمێك لە شێوەی پاتری. بەمەش زیاتر ناوبانگی دەركرد‌و ئێستاش ڤۆلتا بۆتە پێوانە بۆ باتری. لە ساڵی ١٨٧٩ زاینیدا (تۆماس ئەدیسۆن) ورد بووە لە گلوپێكی كارەبایی راست كارپێكراو و چەندین تاقیكردنەوەی كرد، تا توانی ئەو داهێنانە بكات ئەویش بەكارهێنانی وایەرێكی بچوك لەناو گڵوپێكدا. لەكۆتاییدا توانی بەكارهێنانی كوتونی ئاسایی بەكاربۆن ئەمیش گەشەسەندنێكی بە رچاوی لە داهێناندا بەرپاكرد‌و گڵۆپی بەرهەم هێنا، بۆیە بەرەنگاربوونەوەو سەختیەكان كەمتربوونە. دواتر لە ساڵی ١٨٨٢دا لە شاری نیویۆرك توانی ٥٠٠٠ لامپ دروست بكات.\nجیاكردنەوەی هەردوو جۆرەكە\nدوای ئەدیسۆن، زانا (نیكۆلا تیك) هات‌و بەمەبەستی كاركردن لەگەڵ كۆمپانیاكەی تۆماس ئەدیسۆن توانی كۆیلی تیسلا بەرهەم بهێنیت، كە تا ئەمڕوش بەكاردێت. هەروەها توانی هەردوو جۆری كارەبا لێك جیابكاتەوە (AC)و (DC). دواتر لە ساڵی ١٩٢٠دا وزەی كارەبا گەشەی كرد تا ئەمڕۆ ئەو پێشكەوتنانە كە لە بواری كارەبادا هاتووە ماندوبوون‌و شەونخونی ئەم زانایانە بوون.


چەند رۆژێكە هەندێ خەڵكێكی بەناو نووسەر و رۆژنامەنوس و چالاكوان و پارێزەر شیڕە شیڕیان گەیاندۆتە لای خوا گوایە دەبنە قەڵغان بۆ منداڵە حەوت ساڵانەكە، زەمانەكە هێندە پیس بووە بۆ مەرامی سیاسی و حیییییزبی ئەم منداڵە دەستدرێژی بەردەوامی لەسەربێ.\nماوەی یەك ساڵە لەگەڵ هاوڕێیەكم بەوردی و بەبەڵگەی زۆر گرنگ و گەورە خەریكی پاراستنی كەسایەتی ئەم منداڵەین و لەرووی دەروونیشەوە هاوكاری بووین و سەرەتایەكمان بۆ دروست كرد تاكو بەگەڕێتەوە نێو كۆمەڵگا و ئەوەی بەسەری هاتووە هەوڵبدەین لەبیری ببەینەوە، بەڵام بەداخەوە بەتەواوی تیرۆریان كرد.\nئەم هەموو هاوار هاوارەی بۆ حكومەت چییە، ئەگەر راست دەكەی و پێتوایە ئەمە ئیهانەی منداڵە و تاوانێكی گەورەیە فەرموو كەس دەستی نەگرتووی بۆ نایە سەر شەقام و مانگرتن بگری، ئەمڕۆ ئەم كچەیە سبەی كچەكەی تۆیە.\n1. ئەو قسانەی باوكی منداڵەكە لەچەند رۆژی رابردوو بۆ كەناڵەكانی راگەیاندن كردی پارساڵ لەهەمان شوێن و هەمان قسەی كرد بۆچی دەستتان بەم قسە قۆڕ و فشەفشانە نەكرد؟\n2. ئەگەر مەبەستتان شەریفانەیە بۆچی كەسایەتی ئەم منداڵە تیرۆر دەكەن؟ لەخۆتان پرسیوە ئاشكراكردنی ناوی ئەم منداڵە دوای چەند ساڵێكی تر چی بەسەر كەسایەتی دەهێنێت لەنێو كۆمەڵگا؟\n3. ئێستا لە كەسایەتی خۆتان گەیشتوون ئێوە كێن؟ تاكو حیییییزبەكانتان دارتان تێوەرنەدەن ئەو بوونەوەرە نین پشتیوان و پاڵپشتی مرۆڤایەتی بكەن.\n4. ئەو نامەلا شەریفانەی لەپەنای خوا و ئاین دەڕشێنەوە و بەدەیان كۆیلە و بەكرێ گیراو هەلەكەسەمایان بۆ دەكەن لە كوێن؟ خوا و ئاینی ئیسلام ئەوها دەڵێ؟.\n5. ئەو نارێكخراوانەی ژنان كە بەردەوام خەریكی فیلەر و بۆتۆكس و سمت گەورەكردنن لەكوێن؟ ئەگەر خۆیان لەجێگەی ئەو منداڵە حەوت ساڵانە بوونایە ئێستا دۆخیان چۆن دەبوو؟ ئەگەر كچەكانیان لەجێگەی ئەو منداڵە بوایە چیان دەكرد؟.\nتكایە چیتر كەسایەتی ئەم منداڵە وێران مەكەن\nتكایە داهاتووی ئەم منداڵە بپارێزن\nتكایە لەچنگی مەرامی سیاسی و حزبی وەرنە دەرەوەو چیتر داهاتووی منداڵ تیرۆر مەكەن.\nتێبینی : هیچ كەسێك موزایەدە نەكات، چونكە ژمارەیەك پارێزەر و هاوڕێ و خەڵكی حكومی ئاگاداری ئیشەكانمان بوون، بچوكترین شت ئەوەیە بەباوكی كچەكە بڵێن (هەژار) كێیە ئەگەر لێی بگەڕێن بەئازادی قسە بكات راستیەكان دەزانن.


بۆ چوارەمین جارە شۆستەی ناوەندی شەقامی بەردەم نەخۆشخانەی گشتی كەركوك، دروستدەكرێت و بەهۆی هەڵەی دیزاینەوە تێكدەدرێتەوە. (تەجاروب نەوەوییە)\n* بۆ چوارەمین جارە شۆستەی ناوەندی شەقامی بەردەم نەخۆشخانەی گشتی كەركوك، دروستدەكرێت و بەهۆی هەڵەی دیزاینەوە تێكدەدرێتەوە. (تەجاروب نەوەوییە)!!\n* بە مل وتیاری بێت: دەڵێن بەهۆی بایۆمیتریەوە مامۆستایەك ئاشكرابووە پێنج مووچەی هەیە.. خوایە بەس لە ناڕازییەكان نەبێت!! * حكومەتی هەرێم پارەی نییە بیداتە پێشمەرگەكانی لە سەنگەر دەجەنگن، كەچی پارتی فەوجی پێشمەرگەی عەرەب دادەمەزرێنێت!!\n* بەناوی ئەنجومەنی خۆبەخشەوە ناوی (900) كاكەیی تۆماركراوە گوایە دەكرێنە حەشدی نیشتمانی.  902 جار بینراوه\n2/11/2017 11:33:49 AM\nبە گوێرەی كارتی نیشتمانییەكە بێت.. شكور هەموومان سەڵتین و هێشتا بوخچەی نەكراوەین... پڕۆژەی كارتی نیشتمانی لە كەركوك رۆژی (50) كەس بەرێدەخات، هیچ نییە وا بڕوات بە ماوەی كەمتر لە نۆ ساڵ... قارداشێكی حەشدی شەعبی كە كۆمەڵگەی كۆبانێ پەیدابووە، ئەو هەموو خەڵكەی هێناوەتە زەلازەلا... لەگەڵ دابەزینی نرخی خەیار لە بازاڕەكان ، سەرۆكی فراكسیۆنی پارتی لەپەرلەمانی كوردستان هەڵمەتی دابەشكر... لە چاوپێكەوتنێكی كەناڵی (الحدث)ـدا سەرۆكی ئەنجومەنی وەزیرانی هەرێم گلەیی لە بەغدا دەكات چونكە دراوسێ... ژمارەیەك ئەندام ئەنجومەنی ناحیەی قەرەهەنجیر، موچەو نیو وەردەگرن، موچەیەك لە ناوەندو نیو مووچەش لە هە... دوای تاخیربوونی دوو مانگ، موچەی دەزگا حزبییەكانی یەكێتی لە كەركوك بە چوار پێنج سەعات چاوەڕوانی تر دا... *پەرلەمانتارێكی گۆڕان لە بەغا لەژێر كاریگەری ناوەكەیدا، مەراسیمەكەی ئەنفالی لە پەرلەمان بۆ خۆی قۆرخ...  دواهەمین داهێنانی دیموكراسیەتی كوردی فێستیڤاڵی عێل و عەشیرەت و قەبیلەكانە!... لە فێستڤاڵی دەقی شانۆیی سلێمانی، (بەردی سەبوری)ی عەتیقی رەحیمی كرا بە دەقێكی خۆماڵی.. خوایە سەبوریما... لە چەند رۆژی رابردوودا زۆربەی كەناڵە كوردییەكان بوونە مینبەری ئەرشەد ساڵحی بۆ گەیاندنی جنێوەكانی بە... جەنابی قایمقامی خورماتوو لە دوای پێكی دوومەوە بە رۆژنامەی (هەواڵ)ەوە دەیگرێ... ئیشی وەزارەتی كشتوكاڵ ئەوەیە سەوزایی زۆرتر بكات، كەچی بەنیازە دارستانێك تەخت بكات و بیداتە موستەسمڕێ... لای بەڕێوەبەرایەتی كارەبای كەركوك، گوندی گورگەچاڵ بۆتە (وادی الذئاب) یەعنی (دۆڵی گورگەكان)، هاا ئەوە... مەسئولێكی رەفیعی قەزای كەركوك، دژی هاتنەوەی ناوی كەركوكە بە تەئمیم، بەڵام تا ئێستا فەقیرە كارتی نیشت... دوای 14 ساڵ لە رووخانی بەعس و بەخشینی دەریایەك خوێن بە كەركوك، كەچی هێشتا بە (التأمیم) ناوی دێتەوە، ... بایەعیەكەش بە دەردی مووچەدا چووە، سێ مانگیان لێ خواردو كەچی حكومەت پارەكەی لە بایەعەكان وەردەگرێت... پەرلەمانتارێكی موسڵمانی كەركوكی خولی پێشووی پەرلەمانی عێراق، بە خانوویەكی (1000) مەتری تێری نەخواردو... رۆژنامەی هەولێر “ئاڵای كوردستان” بە ئاڵای خوێناوی ناودەبات، پێشتریش كورد بەئاڵای عێراقی دەوت: ئاڵا خ... بە هاوشێوەی دەعباكەی هەریر، ئێستا باس باسی ئەو یارییە ئەتارییەیە كە باسی شەڕی ئەمریكاو ئێران لە سلێم... ەرچەندە بریار بوو لە رۆژی ئاڵاو پێشمەرگەدا لە زانكۆی كەركوك بە تەنها ئاڵای كوردستان بەرزبكرێتەوە، بە... دوای ئەوەی لەسەرجەم تەلەفزیۆن و ماڵپەڕەكاندا رایانگەیاند: لە چوارشەممەی رابردووەوە باران دەبارێت، وە... فێستیڤاڵی ئەمساڵی گەلاوێژ بە سپۆنسەری تۆڕی میدیایی رووداو سازكرا، پەكوف قەیرانەكە لە سلێمانی گەیشتۆ... * شەوی دووشەممەی رابردوو مەفرەزەیەكی پۆلیسی رەحیماوا بە نیو سەعات (دوای مەفەرزەیەكی ئاسایش و دەوریە... دوای سەركەوتنەكەی ترامپ، زۆربەی كۆڵكە موحەلیلە سیاسییەكانی لای خۆمان، كەوتنە ناو پرۆفایلەكەی خۆیان ت... لە راپۆرتێكی شەفافدا راگەیاندنی پارتی باسی لە رووداوەكەی 21/10ـی كەركوك كرد و لە زاری تیرۆریستێكەوە ... ئەندام ئەنجومەنێكی پارێزگای كەركوك لە دیدارێكی تەلەفزیۆنیدا وتی:” ئینشائەلڵا حەویجە داگیردەكەینەوە”،... بە قسەی كاكە حەمەی سوشیالیست بێت.. لە (25) ساڵی رابردوودا، بۆ یەكەمجارە رێگە دەدرێت سوپای عێراق بێتە... دوای گۆڕینی میتۆدی كۆمەڵایەتی قۆناغی ناوەندی، لە كاتێكا هێشتا حكومەت چاپی یەكەمی كتێبەكەی دابەش نەكر... لە هەموو جیهان رووبەری سەوزایی زیاد دەكرێت، تەنها لە كەركوك پارك تێكدەدرێت و دەكرێتە مۆڵ. بەنمونە با... 12


Home›هەواڵ›کوردستان›زانیاری نوێ لە SNNوە بزانە لەسەر دەستپێکردنەوەی پرۆسەی خوێندن\nلە سەرەتای هەفتەی داهاتوو ئەنجومەنی وەزارەتی پەروەردە كۆبوونەوەیەكی یەكلاكەرەوە سەبارەت بە چۆنییەتی دەستپێكردنەوەی پرۆسەی ساڵی نوێی خوێندن ئەنجامدەدات، قوتابیانی پۆلی یەك و دوو لە ناو پۆلەكاندا وانەكانیان دەخوێنن، ئەندامێكی لیژنەی پەروەردەی پەرلەمانیش دەڵێت :”بە وەزارەتی پەروەردەمان وتووە خوێندن بە ئۆنلایەن بۆ قوتابیانی پۆلە سەرەتاكان سەركەوتوو نابێت”.\nبە گوێرەی ئەو زانیارییانەی كە لە ئەندامێكی ئەنجومەنی وەزارەتی پەروەردەوە بە SNN داون ئەوە خراوەتەڕوو، “لەلایەن لیژنەی پەروەردەی پەرلەمان و پسپۆڕانی بواری پەروەردە و سەر پەرشتیارانی بە ئەزموونی پەروەردەیی چەندین پێشنیار و بۆچوون لەبارەی دەستپێكی ساڵی نوێی خوێندن ئاراستەی وەزارەتی پەروەردەكراون كە سەرجەمیان قابیلی گفتوگۆكردنن و لەبەرەوەژەندی قوتابیانە بەڵام هەریەك لەو پێشنیارانە لایەنی ئەرێنی و نەرێنی تایبەت بەخۆی هەیە”.\nئاماژەی بەوەشكرد، ئێمە لە سەرەتای هەفتەی داهاتوو كۆدەبینەوە بۆ یەكلاكردنەوەی شێوازی دەستپێكردنەوەی ساڵی نوێی خوێندن، بەجۆرێك ئەوەی لە ئێستادا زۆر جەختی لەسەر كراوەتەوە و تاڕادەكیش هەموو لایەك لەسەر كۆكۆن ئەوەیە كە قوتابیانی پۆلی یەك و دوو لە ناو هۆڵەكانی خوێندن وانەكانیان بخوێنن و بە ئۆنلاین وانە نەخوێنن چونكە هیچ فێرنابن، هاوكات پێشنیاریش كراوە كە خوێندن بۆ پۆلەكانی سێی سەرەتایی تا 11 ی بنەڕەتی، بەشێوەی ئۆنلاین بێت جگە لە پۆلی 12ی ئامادەیی.\nلای خۆیەوە گوڵستان باقی، ئەندامی لیژنەی پەروەردە و خوێندنی باڵاو توژێینەوەی زانستی بە SNNی ڕاگەیاند: ئەمساڵ پرۆسەی دەستپێكردنەوەی خوێندن هاوشێوەی ساڵانی رابردوو لە كات و ساتی خۆیدا دەستپێناكاتەوە، ئەوەش بەهۆی بەردەوامی بڵاوبوونەوەی ڤایرۆسی كۆرۆنا، بۆیە ئێمە لە لیژنەكەمان چەند كۆبوونەوەیەكمان سەبارەت بەو پرسە ئەنجامداوە و ڕاسپاردە و پێشنیاری خۆمان ئاراستەی وەزارەتی پەروەردە كردووە كە تیایدا جەختمان لەوەكردوەتەوە خوێندن بە شێوەی ئۆنڵاین سەركەوتوو نابێت.\nئاماژەی بەوەشكرد، “لەگەڵ وەزارەتی پەروەردە لەسەر هێڵین بۆ ئەوەی بڕیارێكی گونجاو لەبارەی دەستپێكی ساڵی نوێی خوێندن دەربكرێت كە لەبەرژەوەندی قوتبیاندا بێت و هاوكات مەرجەكانی خۆپارێزیش پەیڕەو بكرێن، بۆیە هەموو ئەگەرەكان بۆ ئەوە دەڕۆن كە لەسەرەتای مانگی داهاتوو دەستبكرێتەوە بە پرۆسەی خوێندن”.\nگۆڕانكاری لە بڕیاری دەستپێكردنی وەرزی نوێی خوێندنی ئەمساڵ لە كاتێكدایە، كە رۆژی چوارشەمەی رابردوو (2/9/2020)، ئەنجومەنی وەزیرانی هەرێمی كوردستان لە كۆبونەوەیەكی تایبەت بە تاووتوێكردنی بژاردەكانی دەستپێكردنی ساڵی نوێی خوێندن (2020-2021) لە ناوەند و دامەزراوەكانی خوێندنی پەروەردە و خوێندنی باڵا لە ھەرێمی كوردستان، بڕیاریدا وەرزی یەكەمی ساڵی نوێی خوێندن بە شێوەیەكی ئەلیكترۆنی دەست پێ بكات، جگە لە قۆناغی (12)ی ئامادەیی.\nبارودۆخى گه‌رمیان به‌ره‌و كۆنترۆڵكردن ده‌چێت\nئەمڕۆ شاندی هەرێم لەگەڵ وەزارەتی نەوتی عێراق کۆدەبێتەوە


نەوتی كەركووك ئێران و رووسیا لە عێراق نزیكتر دەكاتەوە\nدوور لە خاوەنداریەتی مێژوویی شارەكە كە ناوچەیەكی كوردستانییە، بە درێژایی مێژوو نەوتی كەركووك بووەتە جێی چاوتێبڕینی ناوخۆیی لە نێوان پێكهاتەكانی تری عێراق بەتایبەتی عەرەبی سوننە و توركمان و دەرەكی لەلایەن ئێران و توركیا و زلهێزەكانیتر وەك بەریتانیا و ئەمەریكا و رووسیایشەوە، لە سێپتێمبەری پارساڵ هێزەكانی عێراق بە پاڵپشتیی ئێران هەڵمەتێكی سەربازیان بۆ سەر كەركووك ئەنجام دا و كۆنترۆڵیان كردەوە و ئێستەیش خەریك پڕۆسەیەكی رێكی تەعریب و پاككردنەوەی ناوچەكەن لە هەر باڵادەستییەكی كورد، جگە لەوەیش ئەوان خەریكی پاككردنەوی سنوورەكانن تا دەگات بە ئێران و ئەوانەیش ئامانجێكی ئابووری لەپشەوەیە.\nلێرەدا پرسیارەكە ئەوەیە كە ئایا ئێران ئەو شتەی دەست دەكەوێت كە لە بەرانبەر دەستگرتنەوەی عێراق بەسەر كەركووك لە كورد رەنگە بەڵێنی پێ درابێت یان چوارچێوەی پلانێكی ئامادەكراو بۆ ئەو مەبەستە بێت؟.\n"عێراق رێگەكە بەرەو ئێران پاك دەكاتەوە"، ئەوە ناونیشانی وتارێكی خاتوو ماریانا بیلینكایایە لە رۆژنامەی "كۆمیرسانت" لە بارەی ئەوەی بەغدا ناچارە بۆ وەستاندنی هەناردنی نەوتی كەركووك بەرەو كرمانشان تا كاتی پاككردنەوەی رێگەكە.\nلە وتارەكەدا هاتووە، ئێستە سوپای عێراق خۆی بۆ پاككردنەوەی ناوچەی سنووری لەگەڵ ئێران پاك دەكاتەوە بە مەبەستی مسۆگەركردنی گواستنەوەیەكی ئارامی نەوتی كێڵگەكانی كەركووك بەرەو ئێران، لەو كاتەی لە ئۆكتۆبەری 2017 كەركووك كەوتە ژێر دەسەڵاتی بەغدا لە ئەنجامی هەڵمەتێكی سەربازی و كردەكەیش بە بەشداری و پلانی سوپای پاسدارانی ئێران هات لە دوای چەند هەفتەیەك لە ریفراندۆمەكەی هەرێمی كوردستان بۆ سەربەخۆیی لە عێراق.\nلە 10ی دیسێمبەری رابردوو عێراق و ئێران رێككەوتننێكیان بۆ هەناردنی نەوتی كەركووك بەرەو پاڵاوگەی كرمانشای ئێرانی واژوو كرد و بەر لە سازكردنی رێككەوتننەكەیش بە ماویەكی كورت، وەزارەیت نەوتی عێراق بنیاتنانی هێڵێكی لوولەی نەوتی لە كەركووكەوە بەرەو بەنەدەری جەیهانی توركیا رای گەیاند بە هاوتا لەگەڵ هێڵە كۆنەكە و بەو شێوەیەیش بەغدا ئەوەی بۆخۆی مسۆگەر كرد كە لەگەڵ كێ مامەڵە دەكات و خۆی بەناچاری یەك لایەن وابەست نەكات، وەك لە وتارەكەدا هات.\nبەپێی شارەزایانی ئەلمۆنیتەر، ئەو هێڵە نەوتییە بەرەو ئێران وەك پاداشتە بۆ ئەو وڵاتە و دانەوەی قەرزە بۆی لە بەرانبەر بەشداریكردنی لە گەڕاندنەوەی كەركووك بۆ دەسەڵاتی عێراق و ئەو كارەیش بۆ توركیا مایەی نیگەرانییە كە خاوەن دەسەڵاتە لە عێراق.\nرسلان مامیدۆڤ، رێكخەری پڕۆگرامەكان لە ئەنجوومەنی رووسیا بۆ كارەوباری نێودەوڵەتی بۆ رۆژنامەكە دەڵێت، لەو رێگەوە بەغدا دەبێتە خاوەن بواری زیاتر بۆ هەناردنی نەوت و بنیاتنانی لوولە نەوت بەرەو ئێران مانای دەستبەرداربوونی لوولە نەوتی توركیا نییە و ئەو كارەیش ئەوەندە سیاسی نییە بەقەد ئەوەی براگماتییە.\nزیاتر گوتی، ئەو پرسە بەر لە ریفراندۆمەكەی هەرێمی كوردستان تاوتوێ كراوە و نوێیش نییە و لە چوارچێوەس ستراتیجیەتی ئێران بۆ فرەوانكردنی پێوەندییە ئابوورییەكانی لەگەڵ عێراق دێت، بەتایبەتی لە سایەی ئەو بەربەرەكانییەی لەسەر بازاڕەكانی عێراق دروست بووە لە نێوان تاران و ئەمەریكا و ریاز لەو بارەوە.\nبڕیاربوو نەوتی كەركووك لە كانوونی دووەمی رابردوو بەرەو ئێران هەناردنی دەست پێ بكات، بەڵام دوا كەوت و هۆكارەكەیشی لەلایەن دەسەڵاتدارانی عێراق بۆ هۆكاری تەكنیكی لێك درایەوە، لەو كاتەی میدیاكانی عێراق بە پرسی ئاسایشی رێگەكەیان بەستەوە لە ناوچە سنوورییەكانەوە.\nلای خۆیەوە میخایل بۆگدانۆڤ، جێگری وەزیری دەرەوەی رووسیا رای گەیاند كە دەسەڵاتدارانی عێراق یارمەتی كۆمپانیاكانی نەوتی رووسیا دەدەن كە لەو وڵاتەدا كار دەكەن بۆ چارەسەركردنی كێشەكانی بەهۆی ئەو رێككەوتننامەی لەگەڵ هەرێمی كوردستان واژوویان كردوون.\nبۆگدانۆڤ زیاتر گوتی، سەبارەت بە كۆمپانیاكانی رووسیا ئەوان لە عێراق و هەرێمی كوردستان لە كاركردن بەردەوامك دەبن، هاوكات هەموو ئەو كێشانەی بەكارخستن كە بەهۆی رێوشوێنەكانی سزایی بەسەر هەرێمی كوردستانەوە سەپێنراون، بە رێگەیەك لە رێگەكان چارەسەریان بۆ كراوە بە هاوكاری لەگەڵ حكوومەتی عێراق كە بەو سەختییانە دەزانێت كە سەرمایەدارانی بیانی لەو وڵاتە رووبەڕووی دەبنەوە دەزانێت.\nلە دوای ریفراندۆمی هەرێمی كوردستانی عێراق بۆ سەربەخۆیی لە 25ی سێپتێمبەری پارساڵ، پێوەندییەكانی نێوان بەغدا و هەولێر زیاتر ئاڵۆز بوو و پەرلەمان و حكوومەتی عێراق چەندان رێوشوێنی سزاییان لە بەرانبەر هەرێمی كوردستان گرتە بەر و سزایان خستە سەر بانكەكانی و هەناردنی نەوتیان وەستاند و هاتوچۆی فڕۆكەوانیان لە فڕۆكەخانەكانی هەرێم وەستاند و رێگەی هاتوچۆی زەوینی لە نێوان عێراق و پارێزگاكانی هەرێم كێشەی تێكەوت.\nسەرچاوە: رووسیا تودەی


پەرلەمانتارێکی یەکێتی دۆخی ھەرێمی کوردستان لە تەقینەوەدایە\nرێزان شێخ دلێر ئەندامی پەرلەمانی عێراق لەسەر لیستی یەکێتی نیشتیمانی کوردستان لەتۆڕی کۆمەلایەتی فەیسبووک رایگەیاند دۆخی ھەرێمی کوردستان لە تەقینەوەدایە.\nرێزان شێخ دلێر وتیشی پێویستە بەرپرسانی سیاسی کورد بەرپرسیارێتی دۆخەکە بگرنە ئەستۆ و لەئاستی مەترسییەکان مامەڵەی لەگەڵ بکەن\nڕیزان شێخ دلێر جەختی لەسەر ئەوە کردەوە بەرلەوەی کار لەکار بترازێت و دۆخەکە پێبنێتە قۆناغێکی دیکەی مەترسیدارەوە پێویستە تەواوی سیاسییەکانی کورد بە ئەرک و بەرپرسیارێتی مێژوویی خۆیان ھەستن و چارەسەرێکی گونجاوی بارودۆخەکە بکەن\nرێزان شێخ دلێر روونیشی کردەوە کە ھەرێمی کوردستان لەڕووی دەستورییەوە بەستراوەتەوە بە حکومەتی عێراقەوە و پێویستە لەسەر ھەردوولا لە حکومەتی عێراق و ھەرێمی کوردستان لەچوارچێوەی دەستوردا کێشەکانیان چارەسەر بکەن و جیاوازی شەخسی و حزبی وەلانێن و کێشەکانی ھاوڵاتیانی ھەرێمی کوردستانیش وەک ھەر ھاوڵاتییەکی دیکەی عێراق چارەسەر بکەن .\nجەختیشی کردەوە کە پێویستە ھەردوولا پشت بە چارەسەری دەرەکی نەبەستن کە کاریگەری لەسەر نزیککردنەوەیان و گەشتن بە رێککەوتن نیە، بەڵکو پێویستە گوێ بۆ داواکاری عێراقییەکان بگیرێت و دەستور بکرێتە سەنگی محەک بۆ چارەسەرکردنی کێشەکان .\n، لەکۆتاییدا داواشی لە خۆپیشاندەران و گەنجانی ھەرێمی کوردستان کرد دوورکەونەوە لەتوندوتیژی و زیان گەیاندن بە موڵک و ماڵی گشتی و سوتاندنی دامەزراوە حکومییەکان، بەڵکو بە ھێمنانە و دوورلە توندوتیژی تەعبیر لە داوا رەواکانی خۆیان بکەن و\nراشی گەیاند پێویستە لەسەر حەیدەر عەبادی سەرۆک وەزیرانی عێراق بە ئەرک و بەرپرسیارێتی خۆی ھەستێت بەرامبەر ھاوڵاتیانی ھەرێمی کوردستان وەک ھەر ھاوڵاتییەکی دیکەی عێراق و نەیانکاتە قوربانی بەریەککەوتنە سیاسییەکان.\n12/23/2017 3:09:46 PM


سلێمانی؛ بڕێكی زۆر برنج له‌ناوده‌برێت\nقائیمقامی سلێمانی لە راگەیەندراوێکدا کە وێنەیەکی بۆ (لڤین پرێس) نێردراوە، بڵاویکردوەتەوە، له‌ئه‌نجامی سه‌ردانی لیژنه‌هاوبه‌شه‌كانی قائیمقامیه‌تی سلێمانی بۆ دوكان و بازاڕ و شوێنه‌گشتیه‌كان و پشكنینی ئه‌وكاڵاوشمه‌كانه‌ی له‌لایه‌ن بازرگان و دوكانداره‌كانه‌وه به‌هاوڵاتیان ده‌فرۆشرێت، ده‌ركه‌وتووه بڕێك برنج به‌هۆی خراپ عه‌مباركردنیه‌وه ئه‌سپێی هه‌ڵهێناوه و به‌شێكی تریان به‌هۆی به‌سه‌رچوونی ماوه‌كه‌یانه‌وه له چه‌ند ماركێت و دوكانێك ده‌ستیان به‌سه‌ردا گیراوه.\nقائیمقامیەت ئاماژەی بەوەشکردوە، بڕی برنجه ده‌ستبه‌سه‌ردا گیراوه‌كان له 750كیلۆگرام زیاتره و له جۆره‌كانی (السلطان، مه‌رجان، دۆلفین، فاخر و تایله‌ند)یه، به‌فه‌رمانی قائیمقامی سلێمانی و له‌لایه‌ن لیژنه‌ی له‌ناوبردنه‌وه له‌ناوچه‌ی ده‌ره‌وه‌ی نیشته‌جێبوونی هاوڵاتیان له‌ناوده‌برێت و خاوه‌نه‌كانیشیان روبه‌روی رێكاری یاسایی ده‌كرێنه‌وه.\nده‌رباره‌ی ئه‌و خۆراكه ماددانه‌ی كه خراپ ده‌بن یاخود ماوه‌كه‌ی به‌سه‌رده‌چێت له‌شكر حه‌مید، پسپۆڕی بواری زانستی خۆراك وتی؛ ئه‌و خۆراكانه‌ی به‌هۆی خراپ عه‌مباركردن و به‌رزی پله‌ی گه‌رمی شوێنه‌كه‌وه خراپ ده‌بن به‌ها خۆراكیه‌كه‌یان له‌ده‌ست ده‌ده‌ن و شیاوی خواردن نامێنن و پێویسته له‌ناو ببرێن.\nئەو پسپۆڕەی بوار خۆراک ئاماژەی بەوەشکردوە، به‌رزبونه‌وه‌ی پله‌ی گه‌رمی له‌كۆگاكانی عه‌مباركردن یه‌كێكه له هۆكاره سه‌ره‌كیه‌كان بۆ خراپبوونی خوارده‌مه‌نیه‌كان پێش ئه‌وه‌ی ئه‌و ماوه‌ی كه‌بۆی دیاریكراوه به‌سه‌ر بچێت، له‌خوارده‌مه‌نیه وشكه‌كاندا ده‌بێته هۆی دروستبوونی مێروو كه زیان به ته‌ندروستی ئه‌و كه‌سه ده‌گه‌یه‌نێت ئه‌وجۆره خوارده‌مه‌نیه خراپبووه ده‌خوات.\nداواش له هاوڵاتیان ده‌كات له‌كاتی كڕین و بازاڕكردندا به وریاییه‌كی زیاتره‌وه ئاگاداری ئه‌و خۆراكانه‌بن ده‌یخۆن، دڵنیابنه‌وه له‌به‌رواری دروستكردن وبه‌سه‌رچوونی هه‌روه‌ها به‌هۆی به‌رزی پله‌ی گه‌رما له كۆگاكان خۆراكه‌وشكه‌كان مێروو تێی نه‌داون پاشان بیكڕن و به‌كاریبێنن.\nرانانی ئایندەیی پێشبینیەکانی خۆی بۆ ئابوری هەرێم ئاشکرادەکات\nسەنتەری لێکۆڵینەوەی ئایندەیی چوارەمین توێژینەوەی خۆی لەبارەی دوو بابەتی سیاسی عێراق و ئابووری هەرێم بڵاوکردەوە.\nوەزیرێكی هەرێم بەهۆی گومانی تووشبوون بە كۆرۆنا لە چەند كۆبونەوەیەك بەشداری نەكردووە\nوەزیرێكی حكومەتی هەرێم بەهۆی ئەگەری تووشبوونی بە كۆرۆنا لە چەند كۆبونەوەیەكی ئەنجومەنی وەزیران بەشداری نەكردووە.\nوەزارەتی دارایی تا ئێستا پارەكەی بەغدادی وەرنەگرتووە\nئەو پارەیەی وەزارەتی دارایی عێراق لە رۆژی 24ی مانگەوە بڕیاری گواستنەوەی بۆسەر هەژماری حكومەتی هەرێم دەركردووە تا ئێستا رادەستی وەزارەتی دارایی هەرێم نەكراوە.\nلە هەولێر نامەی هەڕەشە بۆ رۆژنامەنوسان دەنێدرێت\nلە هەولێر هەڕەشە لە رۆژنامەنووسێك دەكرێت پێی دەڵێن خۆی و خێزانەكەی دەسووتێنن. ئەگەر واز لە رەخنە گرتن نەهێنێت.\nھەولێر لە نێوان دوبەی و سەربازگەدا!\nپێویسته هاڵوێستمان چۆن بێت بۆ منداڵه‌کانمان؟


جوتیارە کوردەکانى سنوورى کەرکوک، چۆڵکردنى گوندەکانیان و رادەستکردنى زەویەکانیان بە عەرەبە "هاوردەکان" رەتدەکەنەوە، لە کاتێکدا پارێزگارى کەرکوک بڕیارێکى بۆ ئەو مەبەستە دەرکردووە.\nراکان جبورى پارێزگارى کەرکوک بە وەکالەت، بڕیارێکى ئاڕاستەى ئیدارەى قەزاى داقوق ى باشورى کەرکوک کردووە، تێیدا بڕیاریداوە بە گێرانەوەى گوند و زەویەکانى سنورى ئەو قەزایە، بەو عەرەبانەى کە ساڵى 2003 ناوچەکەیان جێهێشتووە.\nمحەمەد عوسمان یەکێک لەنوێنەرانى کەرکوک لە خولى پێشوى پەرلەمانى عێراق، بە دەنگى ئەمەریکاى راگەیاند"لایەنى کوردى لە بەغدا سەرقاڵى چارەسەرکردنى کێشەى جوتیارە کوردەکانى کەرکوکن."\nوتیشى"ئیدارەى کەرکوک گوێ بە نوسراوى وەزارەتەکانى حکومەتى عێراق نادات، بۆیە گرفتەکە قوڵ بۆتەوە."\nلە ناوەڕاستى ساڵانى هەفتاکانى سەدەى ڕابردوودا و لە چوارچێوەى پرۆسەى تەعریب و تەرحیلدا، حکومەتى بەعس سەدان گوندى کوردنیشینى بەدانیشتوانەکانیان چۆڵکرد و عەرەبى لە جێگەکانیان نیشتەجێ کرد، کەئەو عەرەبانە بە عەرەبى "هاوردە"ناسراون.\nساڵى 2003 کاتێک حکومەتى بەعس رووخا، کوردەکان جارێکى تر بۆ گوندەکانیان گەڕانەوە و عەرەبەکانیش ناوچەکانیان جێهێشت، بەڵام دواى 16 ى ئۆکتۆبەر لەسەر خاوەندارێتى کردنى گوندەکان، گرفت لەنێوان کورد و عەرەبە کاندا دروستبووە.\nئیدریس عادل بەرپرسى کۆمیتەى داقوق ى یەکێتى، بەدەنگى ئەمەریکاى راگەیاند"نوێنەرانى کورد لەبەغدا کەمتەرخەم بوون، بۆیە دواى ساڵى 2003 نەیانتوانى کێشەى یاسایى و مەسەلەى خاوەندارێتى کردنى گوندەکان، لەنێوان کورد و عەرەبى هاوردەدا یەکلایى بکەنەوە."\nلە دواى 16ى ئۆکتۆبەر ، چەندین جار گرفت و ناکۆکى لەنێوان کورد و عەرەبى هاوردەدا لە سنوورى کەرکوک سەریهەڵداوە، بەڵام ئیدارەى ناوچەکە بە شێوەى کاتى، ئەو گرفتانەیان پینەوپەڕۆ کردووە.\nجوان حەسەن ئەندامى ئەنجومەنى پارێزگاى کەرکوک، بە دەنگى ئەمەریکاى راگەیاند"کێشەى خاوەندارێتى کردنى ئەو گوندانەمان لەگەڵ نەتەوە یەکگرتوەکان باسکردووە، بەڵام هیچیان بۆ چارەسەرکردنى کێشەکە پێنەکراوە."\nبەسەدان گوند لەناوچە کێشە لەسەرەکان گرفتى خاوەندارێتى کردنیان هەیە، عەرەب و کوردە گوندنیشینەکان ململانێ یانە لەسەریان ، لە رابردووشدا هەرلایەکیان لەو ناوچانە دەسەڵاتیان لابووبێت، زەوى و گوندەکان بەدەست ئەو لایەنیانەوە بووە.